Kako je moguće: Kilogram domaćih krastavaca 4 KM, a iz Turske 3,5 KM - Portal 072info\nKako je moguće: Kilogram domaćih krastavaca 4 KM, a iz Turske 3,5 KM\nKraj je aprila, a na bijeljinskoj zelenoj pijaci na prste jedne ruke mogu se pobrojati proizvodi iz domaće produkcije. Na tezge su stigli salata, mladi luk, špinat, rani krastavci. Rani krompir je stigao iz Hercegovine, kao i jagoda, čija je cijena 10 KM po kilogramu.\nProizvođači nemaju poticaje\nZanimljivo je da kilogram domaćih ranih krastavaca, koji su proizvedeni u crnjelovačkim plastenicima i koji su mjesecima zagrijavani, košta 4 KM na pijaci, dok uvozni paradajz iz Turske i Italije košta 3,5 KM po kilogramu. Činjenica je, kažu trgovci i proizvođači povrća, da domaći proizvođači nemaju poticaje i stimulaciju za svoju proizvodnju kao što to imaju proizvođači u evropskim i mediteranskim zemljama.\nPrethodni članakGolubinja: U saobraćajnoj nesreći učestvovalo vozilo hitne pomoći\nSljedeći članakŠta je nezaposlenima Praznik rada?


Uređenje dvorišta, Stubline :: Daibau.rs\nUREĐENJE DVORIŠTA, STUBLINE\nTražim dobrog baštovana za uređenje dvorišta: Sakupili i proverili smo baštovane za uređenje dvorišta, koji rade u mestu Stubline i okolini. Pošaljite potražnju i zainteresovani baštovani za uređenje dvorišta će vas kontaktirati za pregled, predračun i ponude.\tUgodan baštovan za uređenje dvorišta , koji može da izvede:\tkošnja trave, pomlađivanje žive ograde, okopavanje zemlje, polaganje nove trave, ili drugo će se sigurno naći i za vas. više\nSZR ZA UREĐENJE I ODRŽAVANJE ZELENIH POVRŠINA ABM je osnovana 2005. godine i na osnovu značajnog iskustva, brojnih referenci i reputacije po kojoj smo prepoznatljivi, definišemo se kao jedni od l...\nImamo preko 11 godina iskustva za ribnjaci. Naša iskusna ekipa ima kapacitete, da izvede projekte manjeg i srednjeg opsega. Primarno se bavimo sa projektima za uređenje dvorišta. Preduzeće se nala...\nImamo celih 9 godina iskustva za usluge - ribnjaci. Naša ekipa je sposobna da realizuje manje i srednje objekte. Naša glavna delatnost su već od osnivanja preduzeća hortikultura, vrt. Radimo na po...\nSENKA BOGAVAC PR USLUGE UREĐENJA I ODRŽAVANJA OKOLINE PEJZAŽ STUDIO BEOGRAD, Beograd\nPejzaž Studio iz Beograda aktivan je na tržištu od 2014. godine i uspešno se bavi uređenjem i održavanjem okoline. Ukoliko vam je potrebno uređenje dvorišta, bašte, parka, terase, odnosno pr...


Golubović na Bečkom ekonomskom forumu: Investirajte u Crnu Goru | Analitika - Informativni Portal\nGolubović na Bečkom ekonomskom forumu: Investirajte u Crnu Goru\nPredsjednik Privredne komore Crne Gore Vlastimir Golubović, govoreći na otvaranju Bečkog ekonomskog foruma pozvao je investitore da ulažu u crnogorsku ekonomiju i uvjere se u povoljnosti koje nudi naš poslovni ambijent.\nObjavljeno: 18. 11. 2019 - 09:20 Promjenite veličinu teksta: A A A\nBečki ekonomski forum je prestižni događaj koji se bavi promocijom saradnje i aktuelnim ekonomskim pitanjima u zemljama koje gravitiraju Jadranskom i Crnom moru.\nPredsjednik Golubović je istakao da Privredna komora, asocijacija koja štiti interese svih poslovnih subjekata u Crnoj Gori, izuzetno cijeni doprinos ovog foruma popularizaciji investicionog ambijenta zemalja ovog područja.\n- Zahvaljujući kontinuiranom unapređivanju poslovnog ambijenta u smjeru koji pogoduje prilivu stranih investicija, Crna Gora posljednjih godina ostvaruje dinamičan ekonomski rast. Riječ je o trendu koji je započeo obnovom nezavisnosti 2006. godine, od kada je u crnogorsku ekonomiju investirano blizu 10 milijardi eura u bruto iznosu, iz više od 125 zemalja. U poslednje tri godine, ukupan priliv direktnih stranih investicija iznosio je 1,5 milijardi eura - naveo je Golubović.\nPrema njegovim riječima, stopa rasta BDP-a u 2018. od 5,1%, zasnovana prvenstveno na investicijama, Crnu Goru pozicionira u sam vrh evropskih zemalja kada je u pitanju ovaj makroekonomski pokazatelj.\n- Članstvom Crne Gore u NATO, naš poslovni ambijent je postao dodatno atraktivan za ulaganja. To potvrđuje podatak da su ukupne direktne strane investicije u 2018. porasle 27,9% u odnosu na prethodnu godinu, dok je iz zemalja članica Alijanse investirano 64% više u odnosu na posmatrani period - kazao je predsjednik Komore.\nKada su u pitanju evrointegracije, naša zemlja je lider regiona, dodaje on. Otvorena su 32 pregovaračka poglavlja, a do kraja godine očekuje se i otvaranje posljednjeg, koje se odnosi na oblast konkurencije.\n- Crna Gora nema alternativu kada je u pitanju ovaj proces i sigurno će biti prva sljedeća članica EU porodice - naglasio je on.\nUčesnike Bečkog ekonomskog foruma upoznao je sa projektima i rezultatima crnogorske ekonomije u turizmu, energetici, razvoju saobraćajne infrastrukture, poljoprivredi i prehrambenoj industriji.\n- Ulaganje u obnovljive izvore energije, kroz izgradnju novih solarnih, hidro i vjetroelektrana, predstavlja jedan od prioriteta nacionalne ekonomije. Stavljanje u komercijalnu upotrebu elektroenergetskog podmorskog kabla između Italije i Crne Gore prije dva dana, pozicionira našu zemlju u važno elektroenergetsko čvorište Regiona - kazao je Golubović.\nDodaje da rast ekonomske aktivnosti prate i pozitivni trendovi na tržištu rada. Otvoreno je 30.000 radnih mjesta, a stopa nezaposlenosti je smanjena za 8%. Svjetska banka, u oktobarskom izvještaju za Zapadni Balkan, ocjenjuje da je nezaposlenost u Crnoj Gori pala na istorijski minimum.\n- Od januara ove godine, zainteresovani strani investitori mogu dobiti crnogorsko državljanstvo, ulaganjem u razvojne projekte. Ekonomsko državljanstvo biće dostupno za najviše 2.000 investitora, a program preko kojeg se može ostvariti trajaće tri godine - rekao je Golubović.\nGovoreći o unapređivanju ekonomskih veza, promociji evropskih vrijednosti na Balkanu, a i Evropi uopšte, istakao je veoma važnu ulogu privrednih komora. Podsjetio je na ulogu Federalne privredne komore Austrije, koja je 2015. godine, na marginama Berlinskog Samita, održanog u Beču, pomogla da komore Zapadnog Balkana osnuju Komorski investicioni forum.\n- Ova asocijacija danas predstavlja nezaobilaznog sagovornika na važnim evropskim adresama vezanim za proširenje i susjedsku politiku - riječi su predsjednika Komore.\nPočetkom ove godine, Komorski investicioni forum je potpisao Memorandum o razumijevanju sa Komorom Austrije i Ministarstvom za Evropu, integracije i vanjske poslove Republike Austrije. Ovim dokumentom predviđena je podrška projektima koji imaju za cilj da na Zapadnom Balkanu ojačaju dualno obrazovanje i pomognu digitalnu transformaciju komora i privrede.\n- Realnost udruživanja i zajedničkog rada u regionu nameće se kao zahtjev savremenog doba, kako bismo smanjili zaostajanje u produktivnosti i konkurentnosti naših privreda i brže hvatali priključak sa tehnološki naprednom Evropom. Višestruki porast investicija i ubrzani tehnološki napredak najmlađih članica Evropske unije uvjerljivo govori u prilog superiornosti evropskog modela ekonomske integracije, koji Komore Zapadnog Balkana kroz rad Komorskog investicionog foruma nastoje da projektuju na naš region - naveo je on.\nIzrazio je uvjerenje da će 16. Bečki ekonomski forum doprinijeti otvaranju novih perspektiva privredne saradnje zemalja ovog područja, čije intenziviranje u budućem periodu mora biti prioritet svih aktera ekonomskog razvoja.\n- Privredna komora Crne Gore će pružiti snažan doprinos ostvarivanju ove značajne misije, koja je u duhu temeljnih evropskih vrijednosti - zaključio je Vlastimir Golubović.\nOtvaranju foruma prisustvovao je Ambasador Crne Gore u Austriji, gospodin Željko Perović, kao i brojni predstavnici vlada, diplomatskog kora i poslovnih asocijacija iz Regiona. Na otvaranju je potpisan Sporazum o saradnji između predstavnika Bečkog ekonomskog foruma i organizacije Makedonija 2025.\nU okviru Foruma, 18. novembra biće organizovani Bečki dijalozi o budućnosti 2019, sa radnom sesijom na temu "Od planske do tržišne ekonomije: 30 godina nakon pada gvozdene zavjese", te debatom "Ekonomija kao pokretačka snaga: Jedan region - jedna ekonomija". Godišnje nagrade za saradnju Bečkog ekonomskog foruma biće dodijeljene Sjevernoj Makedoniji i A1 Telekom grupi iz Austrije.\nTagovi: Vlastimir Golubović PKCG\nVijesti Kadrovska pitanja Parača direktor Uprave za saobraćaj, Božović Uprave za zaštitu kulturnih dobara\nVijesti Za društveno odgovorno poslovanje Godišnja priznanja UPCG: Glavna nagrada Crnogorskom Telekomu\nVijesti U vinskom podrumu Šipčanik Marković sjutra na proslavi 10 godina IRF-a\nVijesti Saopšteno iz Telekoma Od sredine januara minimalna dopuna na trafikama tri eura\nVijesti Saopšteno iz Ministarstva finansija Zainteresovani za mašine DKP-a da se prijave do 20. decembra\nVijesti Luka Bar ulaže pet miliona eura u opremu\nVijesti Cetinjska opština ponovo gradi Lokandu: Za m2 zemljišta spremna da Baroviću plati oko 2...\nVijesti Nurković i Banjević Gašenje MA bi imalo ogromne posljedice, benefiti od ulaganja su daleko veći


Cena ugljenika u EU dostigla rekordnih 50 evra po toni - Energija Balkana\nPočetna » Ekologija » Cena ugljenika u EU dostigla rekordnih 50 evra po toni\nCena ugljenika u Evropskoj uniji premašila je 50 evra po toni, što je ključna prekretnica u onome što analitičari najavljuju kao dugoročni uspon prema nivou cene koja je potrebna za pokretanje investicija u čiste tehnologije. Očekuju da će se cena ugljenika u EU više nego udvostručiti do kraja ove godine. Brisel planira da uvede carinsku taksu za ugljanik na uvoz “zagađujuće” robe iz inostranstva.\nTržište ugljenika u EU glavno je sredstvo Unije za suzbijanje emisija gasova staklene bašte koji uzrokuju klimatske promene, primoravajući elektrane, industriju i avio-kompanije koje rade unutar Evrope da kupuju dozvole za zagađenje.\nTržište je dobilo veći podsticaj, s obzirom da blok teži da ispuni oštrije klimatske ciljeve, uključujući novi cilj da se do 2030. neto emisije gasova sa efektom staklene bašte smanje za najmanje 55%.\nReferentna (benčmark) cena EU dozvole (EUA) dostigla je u utorak 50,05 evra po toni, najviše od uvođenja tržišta ugljenika 2005. godine. Referentni ugovor iz decembra 2021. popeo se za oko 50% od početka godine.\n„Postoji dosta bikovskih (uzlaznih) faktora, zato zaista vidimo cene na ovim nivoima“, rekao je analitičar Refinitiva, Ingvild Sorhus za Rojters.\nTo uključuje podršku politici iz novog klimatskog cilja EU, plus povećanu potražnju za dozvolama od strane finansijskih investitora iskušanih skokom cena na tržištu i konsenzusom analitičara da će cene verovatno rasti dalje u narednim godinama.\nBrisel će ovog leta predstaviti paket politika za smanjenje emisija u svim sektorima, kako bi se postigao cilj do 2030. godine, uključujući reforme na tržištu ugljenika u EU. Očekuje se da će to dovesti do veće potražnje za dozvolama za CO2 i učiniti ih deficitarnim.\nAnalitičari kažu da cena ugljenika u EU sada treba da poraste na nivo dovoljno visok da pokrene smanjenje CO2 u industriji, gde alternativni izvoru sa niskim sadržajem ugljenika ne mogu još uvek da se takmiče po ceni sa tradicionalnim tehnologijama koja se zasnivaju na fosilnim gorivima.\n„Cena ugljenika mora da dostigne dovoljno visoku cenu da omogući Evropskoj uniji dostizanje nulte emisije do 2050. godine. Potrebna je dovoljno visoka cena CO2, koja bi omogućila vodoničnom gorivu proizvedenom iz obnovljive energije da bude konkurentno sa vodonikom proizvedenim iz fosilnih goriva. Na osnovu toga, mislim da je razumno očekivati oko 90 evra po toni do 2030.“, rekao je Mark Levis, glavni strateg održivosti u BNP Paribas, misleći na dugoročni cilj bloka da eliminiše neto emisije do 2050. godine.\nEmisije iz elektrana i industrije koje pokriva tržište ugljenika u EU, opale su za 35% od 2005. do 2019. godine.\nDo sada je većina tih smanjenja dolazila iz elektroenergetskog sektora, jer su veće cene CO2 pomogle da termoelektrane na ugalj postanu neekonomične, što je pokrenulo prelazak sa uglja na gas koji emituje manje CO2.\nAnalitičar Berenberga Lavson Stile (Steele), očekuje da će se cena ugljenika u EU više nego udvostručiti do kraja ove godine.\nVećina prihoda sa tržišta ugljenika u EU preusmerava se nazad na vlade zemalja, što znači da su zemlje naoružane rastućim resursima za ulaganje u smanjenje emisije CO2.\nKako bi pomogao evropskim kompanijama da ostanu konkurentne, jer se suočavaju sa većim troškovima ugljenika, Brisel planira da uvede carinsku taksu za ugljanik na uvoz “zagađujuće” robe iz inostranstva.\nNe očekuje se da će to stupiti na snagu narednih nekoliko godina, a neke industrije kažu da veći troškovi CO2 već smanjuju njihovu sposobnost da pronađu novac za investiranje u tehnologije za smanjenje ugljenika.\nTagovi: cena, CO2, elektroenergetski sektor, ETS, EU, fosilna goriva, gas, industrijske emisije, obnovljivi izvori, takse za ugljenik, termoelektrane, tržište, ugalj, ugljenik\nBroj bušotina u SAD raste


Danas je u Kalesiji održan sastanak predstavnika vlasti sa kalesijskim privrednicima.\nCilj sastanka, prema riječima vršioca dužnosti načelnika općine Kalesija Salmira Avdibašića, bio je da se sagledaju mogućnosti i perspektive kalesijske privrede i otklone svi eventualni nedostaci, posebno u pogledu administrativnih barijera.\nPrivrednicima se obratio i Alija Muminović, zamjenik ambasadora BiH u Republici Turskoj koji je naglasio da postoji interes turskih privrednika za ulaganja u našu zemlju, ali da se prije toga moraju uspostaviti bliži kontakti i izraditi privredni vodič, u kojem bi se navele mogućnosti privrednika.. Naveo je i da postoji želja za bratimljenjem privredno razvijenih turskih opština sa Kalesijom, čime bi se stvorili preduslovi za brža ulaganja turskih biznismena na ove prostore.\nDodao je da veliku mogućnost za izvoz roba i proizvoda na tursko tržište imaju privrednici koji se bave prehrambemom i poljoprivrednom proizvodnjom, posebno proizvodnjom mesa i mesnih prerađevina, malina, jagoda, oraha i drugih voćarskih kultura, ali i da u manjoj mjeri na tržištu ima mjesta i za proizvode iz oblasti metalske industrije.\nKalesijski privrednici su kao poseban segment naveli neophodnost bržeg i efikasnijeg rada lokalne uprave, u pogledu izdavanja neophodnih dozvola. Od općinske vlasti je zatraženo da se Direkciji cesta FBiH uputi zahtjev za sanacijom klizišta na magistralnom putu M4, Tuzla – Zvornik, u naselju Babajići, kako bi se ponovo uspostavilo normalno funkcionisanje saobraćaja od Kalesije prema Tuzli.\nIstaknuto je da nadležne institucije već devet mjeseci nisu učinile ništa na rješenju problema ove putne komunikacije, zbog čega privrednici, ali i ostali građani, svakodnevno trpe velike štete.\n← Porezna Uprava: Provjerite da li vam poslodavac uplaćuje doprinose\nVećina vijećnika od v.d.načelnika zatražila da ne vrši nikakve kadrovske promjene i da vodi računa o trošenju budžetskog novca →\nUsvojena Odluka o dodjeli Općinskih priznanja\n28/04/2022 28/04/2022 Mirsad Zulic\t0\nZavršeno asfaltiranje u Miljanovcima i Saračima


Evo zašto su listovi ove biljke riznice zdravlja | WebTribune\nHome ŽIVOT Evo zašto su listovi ove biljke riznice zdravlja\nEvo zašto su listovi ove biljke riznice zdravlja\nPosted date: децембар 11, 2016 In: ŽIVOT\nJeftina, ukusna i lako dostupna širom sveta, zelena salata je namirnica koja neizostavno treba da se nađe na vašem jelovniku, naročito zbog svojih odličnih efekata po zdravlje!\nOsim što je odličan izvor beta karotena, vitamina A, folne kiseline i vitamina C, ona obiluje hranljivim vlaknima, koji su neophodni za dobro varenje, kao i regulisanje rada metabolizma i mršavljenje.\nZelena salata je i prava riznica mnoštva minerala, od kojih su najvažniji kalcijum, gvožđe, magnezijum i jod, koji učestvuju u vrlo važnim procesima u organizmu, a svaki pojedinačno doprinosi zdravlju različitih organa.\nTakođe, vitamin C i beta karoten iz zelene salate sprečavaju oksidaciju holesterola. Inače, oksidovani holesterol postaje „lepljiv“, počinje da se vezuje za zidove krvnih sudova i tako nastaju začepljenja. Zato se potrudite da svaki dan pojedete bar jedan list zelene salate i sačuvaćete svoje srce!\nRedovno konzumiranje zelene salate znatno umanjuje i mogućnost za moždani udar, a ukoliko je začinite sa nekoliko kapi maslinovog ulja ili limuna, dobićete pravi eliksir zdravlja!\nZapočnite svoj dan sa bananom i šoljom tople vode, evo zašto ..\nOno što ne znate a niko neće da vam kaže: Ovo jedete vi i vaša porodica a NAJZATROVANIJE JE VOĆE NA SVETU\nOvaj čudotvorni napitak ubija ćelije raka za samo 3 meseca


OVK SUOCENA SA SUDJENJEM ZA RATNE ZLOCINE POCINJENE NAD SRBIMA.\nOVK SUOCENA SA SUDJENJEM ZA RATNE ZLOCINE POCINJENE NAD SRBIMA - ISTRAGA SE OKRECE KA ALBANCIMA\nPise: TOM WALKER, diplomatski dopisnik\nIstrazitelji medjunarodnog suda za ratne zlocine po prvi put se usredsredjuju na zlocine koje je OVK pocinila nad srpskim civilima. Izvori bliski istraziteljima su potvrdili prosle nedelje u Hagu da njihovi strucnjaci kriminolozi proveravaju pet mesta gde je, navodno, OVK pocinila ratne zlocine. Njihova otkrica bi mogla dovesti do zahteva da NATO-ve KFOR trupe uhapse nekoliko visokih licnosti nove kosovsko-albanske elite, ukljucujuci mozda i Hasima Tacija, bivseg politickog lidera OVK, i Ramusa Haridinaja, jednog od njegovih glavnih politickih rivala.\nIzvori u Ujedinjenim nacijama su vec otkrili da protiv Agima Ceku, bivseg komandanta ove gerile, mozda postoji tajna "zapecacena" optuznica, za njegove aktivnosti dok se borio za hrvatsku vojsku protiv Srba. Kao i Taci i Haridinaj, Ceku, koji je sada na celu Kosovskog zastitnog korpusa, lokalnih odbrambenih snaga, porekao je da je ista lose radio.\nIstraga bi mogla radikalno da izmeni medjunarodno vidjenje konflikta, gde su Albanci vidjeni uglavnom kao nevine zrtve srpske agresije. Nakon godinu dana rastuce zabrinutosti zbog na stotine osvetnickih ubistava Srba od strane Albanaca u ovoj pokrajini, postoje znaci da se klatno odnosa sa javnoscu pocne da naginje na stranu Srba.\nIstrage Medjunarodnog tribunala za ratne zlocine za bivsu Jugoslaviju su medju najtajnijim, pri cemu se sluzbenici plase osvete Albanaca. "Operacije OVK su jasno ukljucivale mnoge aktivnosti koje bismo mi trebali da dobro ispitamo," rekao je jedan zvanicnik u Hagu.\n"Postoji pravi problem u otkrivanju njihove celijske strukture, ali mozemo sasvim lepo zavrsiti upiruci prstom na vise licnosti. Teskoca ce onda biti ubediti neku NATO drzavu da ih uhapsi."\nSvih pet mesta je otkrila srpska policija dok je u leto 1998. ponovo osvajala teritoriju koju je bila uzela OVK. Dok su unistavana albanska sela u ofanzivama srpske policije i to bilo u sredistu paznje medjunarodnih medija, borba srpskih seljaka je cesto ignorisana, a na desetine seljana i farmera je oteto, muceno i ostavljeno u masovnim grobnicama.\nSmatra se da su tri od oblasti pod istragom sela Klecka i Glodjane i grad Orahovac.\nUbistva u Klecki su povezana sa Tacijem, koji je sada na celu Demokratske stranke Kosova. Beogradski mediji su napravili veliku dramu od ovog otkrica u avgustu 1998., kada su tvrdili da je 22 srpska tela nadjena u krecani u Kleckoj.\nU Glodjanima, dalje na zapad u oblasti Decana, na granici sa Albanijom, vodile su se zestoke borbe Srba i Albanaca. U septembru 1998. srpski medijski centar u Pristini je tvrdio da su tamo u jednom kanalu pronadjena tela 34 osobe. Oni su bili mesavina srpskih farmera, nekih Cigana i Albanaca osumnjicenih da su kolaboracionisti. Lokalni komandant je u to vreme bio Haradinaj, koji je sada na celu Alijanse za buducnost Kosova.\nU Orahovcu, starom balkanskom lavirintu kaldrmisanih ulica i pomesanih nacionalnosti, OVK je u julu 1998. otela najmanje 50 Srba, koji nikada vise nisu vidjeni. U jesen je na stotine ljutitih Srba umarsiralo sest milja preko brda u Dragobilj, stab lokalne OVK i jedno od par mesta gde su vidjeni islamski mudzahedini. Ovaj protest nije ubedio OVK da da neke detalje o nestalim Srbima.\nVecina istraga do sada obavljenih naislo je na tisinu, a smatra se da je malo svedoka dovoljno hrabro da otkrije brutalnost OVK.\nJedan bivsi albanski komandant, koji sada zivi na Zapadu, rekao je listu `The Sunday Times` da je tokom borbi oko Glodjana video kako su Albanci vezali dva srpska policajca za zadnji deo dzipova i vukli dok nisu umrli. On je rekao da nema nameru da razgovara sa istraziteljima za ratne zlocine i da zeli da potpuno zaboravi na Kosovo.\nTakodje nije verovatno ni da ce Srbi saradjivati sa Hagom, jer Beograd odbija da prizna ovaj tribunal. Tribunal je podigao optuznicu i protiv Milosevica i protiv Milana Milutinovica, predsednika Srbije, a smatra se da je MIlosevic ponudio izlaz Radovanu Karadzicu, najtrazenijem osumnjicenom bosanskog konflikta.\n"Nama nije dozvoljeno da razgovaramo sa ljudima u uzoj Srbiji i to je znacajna prepreka," rekao je Pol Rizli, portparol Karle Del Ponte, viseg tuzioca ovog tribunala.\nTakodje nije jasno da li se istraga o aktivnostima OVK moze prosiriti na period nakon sto je NATO usao na Kosovo u junu 1999. Vlasti u Beogradu tvrde da je bilo 1.041 ubistava u ovoj pokrajini od tada - pri cemu su 910 zrtvi Srbi i Crnogorci. U poslednjim napadima na Srbe poginulo je jedno osmogodinje dete jer je na njega kolima naleteo pa pobegao vozac blizu grada Lipljana proslog meseca, a jedna rucna granata je ubacena na kosarkasko igraliste severno od Pristine i povredila 10 dece. Jedan farmer star 80 godina ubijen je iz puskomitraljeza u obliznjem selu Crkvena Vodica, dok je cuvao stoku.\nTvrdnje o genocidu koje su Albanci iznosili u Beogradu pre dve godine sada im se vracaju, ali Tribunal za ratne zlocine ostaje nepristrasan. "Trenutno ne vidimo genocid, vec ozbiljna krsenja ljudskih prava. Nema dokaza da neka grupa zeli da unisti Srbe pre nego da ih istera," rekao je jedan zvanicnik.


Pioniri Srbije domaćini u Beogradu\nEvropska odbojkaška konfederacija, CEV, saopštila je organiizatore turnira II runde kvalifikacija za II EP 2019. u konkurenciji pionira. Beograd će biti domaćin B grupe, a pored Srbije igraće Švedska, Portugalija i Letonija. Plasman na EP izboriće pobednici 5 kvalfikacionih grupa i najbolja drugoplasirana selekcija.\nPioniri na pripremama u Aleksandrovcu\nMuška pionirska reprezentacija Srbije, igrači rođeni 2003. i mlađi, od petka se nalazi u Aleksandrovcu na pripremama za turnir II runde kvalifikacija za II EP 2019, koji će se odigrati u aprilu. Pripremama rukovodi dr Bogdan Sretenović, predsednik UOTS, član IO OSS, sportski direktor OSS sa posebnim zaduženjima za mušku pionirsku, kadetsku i juniorsku reprezentaciju Srbije, a pomažu mu treneri Strahinja Kozić, Bojan Mihajlović i Almir Rugovac, i statističar Nemanja Vasiljević.\nU beogradskoj dvorani Impuls danas je obavljeno testiranje kandidata za mušku pionirsku reprezentaciju Srbije. Testirano je 18 igrača rođenih 2003. godine, a testiranju je prisustvovao Zoran Gajić, predsednik OSS.\nBugarska prvak Balkana u konkurenciji pionira\nPioniri Bugarske osvojili su titulu pobednika Balkanskog prvenstva 2018, koje je večeras završeno u Istanbulu. Bugarska je večeras u finalu savladala Tursku sa 3:1, po setovima 25:17, 23:25, 27:25 i 25:13 i tako izborila plasman na II EP 2019.\nPioniri Srbije četvrti u Istanbulu\nMuška pionirska reprezentacija Srbije zauzeli su četvrto mesto na Balkanskom prvenstvu 2018. u Istanbulu. Grčka je danas u Istanbulu, u utakmici za treće mesto, pobedila Srbiju sa 3:0, po setovima 25:20, 25:14 i 26:24, posle minuta igre.


Parlament FBiH usvaja zakon o dječijem doplatku - Klix.ba\nPrimjena od 2010. godine\nParlament FBiH usvaja zakon o dječijem doplatku\n27.11.2009. u 12:22\nFederalni zakon o zaštiti porodica sa djecom, kojim su regulisana ista prava za svu djecu u Federaciji BiH, trebalo bi da bude usvojen u Parlamentu do kraja godine i da od 2010. počne njegova primjena u svim kantonima, izjavio je pomoćnik ministra rada, zdravstva i socijalne politike Livanjskog kantona Milan Mihaljević.\nMihaljević je pojasnio da bi, nakon što ovaj zakon bude usvojen u federalnom Parlamentu, i u Livanjskom kantonu mogla da počne isplata dječijeg dodatka za sve korisnike do 25 godina, što do sada nije bilo slučaj, jer su dječiji dodatak isplaćivali samo kantoni koji su u svojim budžetima imali sredstva za tu namjenu, poput Sarajevskog i Tuzlanskog.\nOn je rekao novinarima da će dječiji dodatak, prema novom zakonu o zaštiti porodica sa djecom, moći da ostvare samo djeca koja su obuhvaćena redovnim školovanjem u osnovnoj i srednjoj školi, odnosno na fakultetu, a novac za isplatu dodatka korisnicima u kantonima biće obezbijeđen iz federalnog budžeta 70 odsto i kantonalnog budžeta 30 procenata.\n"Zakonom je definisan i imovinski cenzus prema kome će pravo na dječiji dodatak imati sve porodice čija mjesečna primanja ne prelaze 150 KM po članu, a ovim zakonom biće regulisana i isplata naknada porodiljama", precizirao je Mihaljević.\nOn je dodao da je novost u tome što će sve porodilje koje nisu u stalnom radnom odnosu moći ostvariti pravo na novčanu naknadu u trajanju od 12 mjeseci u visini najniže plate u FBiH u prethodnoj godini.


Lideri EU počinju borbu za najviše pozicije u Briselu - BBC News na srpskom\nNatpis na slici Makron i Sančez su se sastali u ponedeljak u Parizu\nLideri Evropske unije putuju u Brisel kako bi procenili politički ambijent posle izbora i razmotrili suparničke kandidate za pozicije u EU.\nPregovori oko pozicija - uključujući i kandidata za zamenika predsednika Evropske komisije Žana Kloda Junkera - verovatno će trajati nekoliko meseci.\nRazgovori tokom večere u utorak možda čak neće rezultirati ni kraćim spiskom kandidata.\nKo će preuzeti najvažnije pozicije\nFrancuski predsednik Emanuel Makron - liberal - u ponedeljak se u Parizu sreo sa španskim premijerom Pedrom Sančezom. Makron želi da njegov pokret bude u srcu novog centrističkog saveza u Evropi.\nMnogi nacionalisti i evroskeptici - koji su i dalje u manjini u parlamentu - odbacuju taj proces.\nZbog novog uticaja liberala i Zelenih, Vestager - poznata po pravnim bitkama sa američkim tehnološkim gigantima - mogla bi da se smatra kompromisnim kandidatom.\nOdbrojavanje za najviše pozicije u EU:\nmaj-jun: konsultacije između evropskih lidera i parlamentarnih grupa\n20-21 jul: odluke Evropskog saveta\njul: Evropski parlament glasa o nominacijama za predsednika Komisije\n1. novembar: novi predsednik Komisije preuzima mandat, zajedno sa visokim predstavnikom i predsednikom Evropske centralne banke\n1. decembar: novi predsednik Evropskog saveta preuzima mandat


Gradonačelnik Doboja Boris Jerinić danas je potpisao ugovore sa 12 korisnika projekta obnove i izgradnje 12 stambenih objekata na području ovog grada u vrijednosti od oko 340.000 KM, koji se realizuje u okviru projekta stambenog zbrinjavanja – potprojekat “BH šest”.\nJerinić je rekao da je rok izvođenja radova 300 dana i da će individualni stambeni objekti biti sagrađeni na području grada i gradskim naseljima.\nOn je poručio da Gradska uprava ima socijalnu odgovornost prema sugrađanima, a sve s ciljem da se ravnomjerno razvijaju svi dijelovi grada, što realizuje u partnerstvu sa institucijama Republike Srpske, Federacije BiH i zajedničkih institucija na nivou BiH.\nKorisnik projekta stambenog zbrinjavanja je Dragica Bajkanović, izbjeglica iz naselja Krsno Polje u federalnoj opštini Maglaj, koja je rekla da nisu obezbijeđeni uslovi za održivi povratak u prijeratni dom.\nBajkanović je istakla da je potpisivanje ugovora došlo u pravo vrijeme s obzirom na to da mora da se iseli iz stambenog prostora u dobojskom naselju Orašje, za koji plaća kiriju.\nOna je rekla da je njena plata glavni prihod petočlane porodice, a da su radovi na izgradnji već otpočeli na temeljima kuće koju su u započeli u prethodnom periodu u naselju Gornji Šušnjari, ali su obustavljeni zbog suprugove bolesti.\nBajkanović je navela da će kuća biti prizemna od 40 kvadrata.\nPartneri u projektu su Ministarstvo za ljudska prava i izbjeglice BiH i Republički sekretarijat za raseljena lica i migracije Republike Srpske.


Pfizer najavljuje poskupljenje vakcina – Mladi Nikšića\nPfizer najavljuje poskupljenje vakcina\nList “Fanpejdž” piše da je Evropska unija postigla dogovor s američkim prizvodzačem vakcine “Pfizer” o povećanju isporuke lijeka za evropsko tržište i da će kontingent od 10 miliona doza, prvobitno planiran za drugu polovinu godine, biti isporučen u narednom tromjesečju.\nList takođe piše da bi proizvođač mogao povećati cijenu lijeka koji je već sada, na tržištu vakcina, među najskupljim, i za jednu dozu se plaća 15,5 eura.\nDirektori američkog farmaceutskog kolosa su najavili da će cijenu vakcine povećati u sljedećoj fazi, kada se virus više ne bude širio pandemijski, već endemski, to jest ograničeno na određena područja.\nList podsjeća na nedavne izjave jednog od direktora kompanije Franka D’Amelija, koji je rekao da bi se vakcinacija možda morala obnavljati svake godine, i da bi u tom slučaju, jednom kada prođe vanredna situacija, kompanija mogla da uskladi cijenu vakcine sa potražnjom na tržištu.\nPreispitivanje savremenog sistema naknade štete u zdravstvu


Mobility R3 – Autokapsula budućnosti - AutoExclusive - Auto vesti, Novi, Luksuzni, Polovni automobili\nIako se čini da se budućnost automobila krije u SUV vozilima koja su veća i masivnija, izgleda da se u bliskoj budućnosti takva vozila neće moći voziti, jer je vozila sve više, a puteva i košna sve manje. Ukoliko se za 50 godina ne usavrše leteći automobili koje bismo svi mogli da vozimo, onda ćemo doći u trenutak kada neće biti mesta na putevima i gde neće svako moći da vozi automobil.\nZbog toga je dizajner Deni Čeng projektovao i napravio koncept automobila koji nosi naziv Mobility R3 i koji je specijalno kreiran da vozačima pomogne da se probiju kroz gradske gužve. Reč je o posebnoj kapsuli koja pruža mesta za samo jednog vozača i koja može da se transformiše tako da ga vozite uspravno, poput segveja.\nU normalnom modu, kapsulu možete voziti po putu kao normalan automobil, ali kada namestite uspravni mod, Mobility R3 možete voziti po trotoarima i lakše zaobilaziti druga vozila. Takođe, sa ovom kapsulom, bukvalno svako mesto može postati vaš parking, tako da i tih problema u budćnosti nećete imati.\nZa sada je ovo vozilo samo koncept i ne postoje nikakve informacije o ceni i karakteristikama, ali Deni Čeng kaže da bi ova kapsula mogla da se nađe na ulicama 2035 godine.


Gotovo idealna potpredsednica - Portret savremenika – Kamala Haris - Nedeljnik Vreme\nKandidat Demokratske partije za predsednika SAD Džozef Bajden saopštio je da će kandidatkinja za potpredsednicu SAD na njegovom izbornom listiću 3. novembra 2020. godine biti Kamala Haris (55). Ona je američka senatorka iz Kalifornije, bila je i konkurent Bajdenu za predsedničku nominaciju, ali se iz unutarstranačkih izbora demokrata povukla decembra 2019. i potom zvanično podržala Bajdena početkom marta 2020. godine.\nBajden je dugo vagao i više puta probijao rokove koje je sam postavljao za saopštavanje imena potpredsedničke kandidatkinje. Očigledno je da je Bajden, koji je i sam bio potpredsednik SAD od 2009. do 2017. godine, bio veoma svestan kako ova odluka može uticati na ishod njegove trke sa aktuelnim predsednikom Donaldom Trampom za mesto u Beloj kući. Bez obzira na činjenicu što većina istraživanja javnog mnjenja u ovom trenutku daje osetnu prednost Bajdenu, jasno je da se u poslednjim mesecima kampanje mnoge stvari mogu promeniti. Imajući u vidu biografiju i politički profil Kamale Haris, deluje da je Bajden doneo sigurnu i pametnu odluku.\nBRITKA KAMALA I "USPAVANI DŽO"\nU pogledu javnog nastupa, Kamala Haris je sve ono što (više) nije "uspavani Džo", kako Bajdena sa podsmehom naziva Tramp. Veoma je energična i odlikuju je britkost reči i uma. Govorničke veštine razvijala je još tokom studija u debatnom timu Univerziteta Hauard (Howard University) u Vašingtonu. Ove veštine dodatno je usavršila za vreme višedecenijskog angažmana u tužilaštvu i pravobranilaštvu San Franciska, a potom od 2011. godine i kao ministarka pravde Kalifornije (State Attorney General – pozicija karakteristična za američki pravno-politički sistem, koja obuhvata elemente ministra pravde, glavnog tužioca i javnog pravobranioca). Oštrinu njenih reči dobro je osetio i sam Bajden, koga je Harisova prilično "izdriblala" u prvim debatama na unutarstranačkim izborima Demokratske partije sredinom protekle godine.\nNjeno političko umeće i sposobnost pridobijanja birača najbolje potvrđuje činjenica da je uspešno pobeđivala na brojnim neposrednim izborima za funkcije u sistemu pravde u San Francisku i Kaliforniji od 2003. godine. Najveća izborna pobeda svakako je bio izbor za članicu Senata SAD 2016. godine, čime je postala tek druga Afroamerikanka do sada u Senatu, kao i prva osoba čije je poreklo delom iz Južne Azije (Indije), a koja je član Senata.\nČinjenica da je 22 godine mlađa od Bajdena takođe je ohrabrujuća za kampanju demokrata, naročito imajući u vidu da je Bajden prilično pasivan i da kampanju vodi "na daljinu" iz svoje kuće u državi Delaver. Kamala Haris svojom agilnošću i oštrinom može dati novi momentum Bajdenovoj kampanji i kompenzovati njene mlake delove i nedostatke.\nADUT ZA ŽENE\nPored programskog zalaganja za osnaživanje žena i rodnu ravnopravnost, Kamala Haris je i ličnim primerom doprinosila pomeranju granica u participaciji žena u vlasti obavljanjem važnih funkcija – od tužilačke do senatorske. Do sada su samo dve žene bile kandidatkinje za potpredsednicu SAD – Džeraldin Feraro, koja se nalazila na listiću demokratskog kandidata Voltera Mondejla 1984. godine, i Sara Pejlin, koja je bila u tandemu sa predsedničkim kandidatom republikanaca Džonom Mekejnom 2008. godine. Nijedna nije bila izabrana za potpredsednicu, pa mnogi liberalno orijentisani građani SAD smatraju da je došao trenutak da konačno žena obavlja jednu od dve najvažnije funkcije u izvršnoj vlasti SAD.\nBajdenova odluka da odabere ženu za potpredsedničku kandidatkinju je, stoga, logičan potez kojim se dobijaju i osiguravaju važni glasovi žena, mladih i levo (progresivno) orijentisanih birača – upravo onih kategorija kod kojih Hilari Klinton nije uspela da obezbedi dovoljnu izlaznost i podršku i time osvoji predsednički mandat pre četiri godine. Zbog toga je Bajden još proletos najavio kako će sa njim na listiću biti potpredsednička kandidatkinja, a ne kandidat.\nOdabir žene za potpredsednicu bio je važan za Bajdena i kako bi pokušao da skrene pažnju sa optužbi za seksualno uznemiravanje koje je više žena uputilo na njegov račun, a od kojih su najglasniji odjek dobile optužbe njegove bivše saradnice Tare Rid. Kamala Haris je inicijalno podržala žene koje su javno iznosile optužbe na Bajdenov račun, ali je kasnije, nakon što je okončala nadmetanje sa njim i zvanično ga podržala, ipak iskazala skepsu prema navodima Tare Rid. Činjenica da je prihvatila nominaciju na listiću sa Bajdenom poruka je za širu javnost da Kamala Haris definitivno smatra kako su optužbe na njegov račun neosnovane, što je važno za demokratske birače koji su skeptični prema Bajdenu iz ovog razloga.\nIzborom Kamale Haris, kao glasne zagovornice iskorenjivanja i kažnjavanja svih praksi seksualnog uznemiravanja žena i kao žustre i temeljne debatnice, Bajden je dobio najboljeg advokata za ovaj slučaj u nastavku kampanje.\nADUT ZA TAMNOPUTE BIRAČE\nKamala Haris je prva Amerikanka tamne puti koja će biti kandidatkinja za potpredsednicu SAD. Njen otac, profesor emeritus ekonomskih nauka na prestižnom Univerzitetu Berkli, doselio se u SAD sa Jamajke, dok se majka, doktorka medicine i poznata istraživačica kancera, doselila u Ameriku sa juga Indije. Njeno južnoazijsko i karipsko-afričko poreklo veoma je važno za pridobijanje birača iz korpusa rasnih manjina u SAD.\nPosle masovnih protesta nakon što je krajem maja u Mineapolisu beli policajac ubio Afroamerikanca Džordža Flojda, tema rasnih nejednakosti došla je na prvo mesto društveno-političke debate u SAD. Iako se Bajden sasvim solidno kotira među afroameričkim biračima, koji naročito cene što je bio drugi čovek SAD u vreme predsednika Baraka Obame, odabir belkinje za potpredsedničku kandidatkinju stvorio bi rizik da deo birača iz manjinskih zajednica doživi Bajdenovu podršku njihovoj borbi za jednakost kao neiskrenu i ciničnu. Odabir Kamale Haris tako predstavlja dodatni adut za Bajdenov "šareni" birački listić, nasuprot isključivo belom listiću Trampa i Pensa.\nZanimljivo je da je Kamala Haris tokom 2019. godine bila najoštriji kritičar istorijata Bajdenovog političkog delovanja u domenu rasnih odnosa. Prvu debatu demokratskih kandidata na unutarstranačkim izborima obeležila je upravo njena žestoka kritika na račun Bajdena zbog njegovih pohvala upućenih određenim segregacionistički orijentisanim senatorima sa kojima je ranije sarađivao, kao i zbog toga što se sedamdesetih godina prošlog veka u Senatu SAD glasno protivio planu da se učenici iz različitih kvartova autobusima dovoze u škole kako bi se izbegla segregacija i kako bi škole bile etnički i rasno heterogene. Sada će Kamala Haris i u ovim pitanjima biti najbolji Bajdenov advokat i neko ko će nastojati da uveri birače kako treba da mu oproste i neke greške iz prošlosti, kao što mu ih i ona oprašta, jer je njegov izbor danas dobar za Ameriku i jer će omogućiti važna poboljšanja i u pogledu ostvarivanja rasne jednakosti.\nNI SUVIŠE LEVO, NI SUVIŠE DESNO\nČinjenica je da je Kamala Haris percipirana kao osoba sa ne naročito jakom ideološkom pozicijom u mnogim važnim socio-ekonomskim pitanjima, već kao neko ko se često prilagođava vetrovima koji duvaju u bazi birača Demokratske partije. Iako politički stratezi smatraju da ju je nedovoljna koherentnost i konzistentnost u stavovima zapravo koštala mogućnosti da dobije predsedničku nominaciju, deluje da joj to može biti prednost kao kandidatkinji za potpredsednicu.\nSa jedne strane, Kamala Haris je dovoljno levo da neće potpuno antagonizovati progresivce i izrazite levičare u okviru Demokratske partije. Iako bi ova grupa birača zasigurno bila mnogo zadovoljnija odabirom Elizabet Voren ili Karen Bejs, svesni su da je Harisova u svom delovanju u Senatu bila prilično progresivna. Prema istraživanju specijalizovanog portala\ngovtrack.us, Kamala Haris je bila senatorka sa najliberalnijim (odnosno najviše levo orijentisanim) zakonodavnim delovanjem u 2019. godini – čak za nijansu više i od senatora Bernija Sandersa. Izjasnila se i kao neko ko podržava program Grin nju dil (Green New Deal), što je veoma značajno za osiguravanje podrške grupe birača koja klimatske promene i ugrožavanje ekosfere posmatra kao ključne pretnje.\nSa druge strane, Harisova u isto vreme nije ni previše levo. Tokom svoje kampanje protekle godine, ona je jasno odustala od predloga besplatnog zdravstvenog osiguranja za sve (Medicare for All) iako se zalagala za veoma sličan program reforme zdravstvene zaštite tako da ona bude pristupačna najvećem broju Amerikanaca. Time je napravila jasnu distinkciju u odnosu na agendu levog krila partije, sa demokratskim socijalistom Sandersom na čelu.\nTakođe, poznata je i kao neko ko je tokom svoje karijere u sektoru pravde mnogo polagao na poštovanje reda i zakona. Dok je rukovodila tužilaštvima u San Francisku i Kaliforniji, bila je prilično odlučna i revnosna u procesuiranju svih, pa i manjih prestupnika, čak i onih osumnjičenih za posedovanje marihuane (za čiju se dekriminalizaciju kasnije zalagala). Ovakva odanost redu, zakonu i poretku može biti privlačan faktor za neopredeljene birače koji se nalaze u političkom centru, a kojima su ove vrednosti veoma važne. U tom pogledu, ona je zasigurno bolji izbor nego izrazito levo orijentisane kandidatkinje, koje bi Trampova kampanja nesumnjivo snažno karikirala kao sklone anarhiji i socijalizmu i time pokušavala da obeshrabri neopredeljene birače iz centra da podrže Bajdena.\nKANDIDATKINJA SA ZAPADA\nU još jednom aspektu je Kamala Haris prva u istoriji – ona je prva osoba koja je kandidat demokrata za jednu od dve najviše izvršne funkcije u SAD, a koja dolazi iz države zapadno od Teksasa. Obama jeste rođen na Havajima, ali je na izbore išao kao stanovnik Čikaga i aktivni političar partijske organizacije demokrata u državi Ilinois. Republikanci su imali čak tri predsednika iz Kalifornije – Herberta Huvera, Ričarda Niksona i Ronalda Regana, a demokrate sve do Kamale – nijednog kandidata ni za predsednika, ni za potpredsednika iz čitavog zapadnog dela SAD. Ova tvrdnja deluje začuđujuće, imajući u vidu da je Kalifornija jedan od najvećih rezervoara sigurnih elektorskih glasova za demokratske predsedničke kandidate od devedesetih godina 20. veka.\nIpak, upravo činjenica da je ova najmnogoljudnija država SAD izvesno "obojena u plavo" i dovodi do toga da demokrate pre biraju kandidate za predsednika ili potpredsednika iz drugih država, u kojima je nadmetanje sa republikancima neizvesnije. Jedna od kritika na odabir Harisove kao kandidatkinje ističe činjenicu kako bi bilo bolje da je odabrana kandidatkinja iz neke od "kolebljivih država", u kojima će nadmetanje sa Trampom biti neizvesno, kao što je guvernerka Mičigena Grečen Vitmer, čiji bi angažman u kampanji pomogao Bajdenu da zacementira vođstvo u kolebljivim državama "pojasa rđe" na srednjem Zapadu SAD.\nIpak, Bajden je očigledno bio spreman da na ovom polju napravi određeni rizik, nadajući se da će i sa zapadnjačkom kandidatkinjom uspeti da održi prednost u većini kolebljivih država, koju mu daju trenutna istraživanja javnog mnjenja.\nVIŠE OD POTPREDSEDNICE\nIako deluje da je Bajden napravio dobar izbor, uticaj potpredsedničkog kandidata na izborima ne treba precenjivati. Londonski magazin "Ekonomist" ukazao je na nalaze opsežne studije efekata odabira potpredsedničkog kandidata na izbornu trku, koja konstatuje kako je uticaj ovog odabira na podršku građana predsedničkim kandidatima marginalan.\nSvakako će i ovog puta ishod izbora najviše zavisiti od delovanja Bajdena i Trampa, ali i od toga koliko će se američka ekonomija brzo oporaviti (brz oporavak bio bi ključni Trampov adut za reizbor), te da li će Amerika uspeti da se "iščupa" iz ozbiljne zdravstvene krize vezane za pandemiju virusa korona. No, ovoga puta situacija je malo drugačija nego inače – zbog Bajdenovih godina i zdravstvenog stanja. Naime, u američkim medijima se uveliko "šuška" kako bi Bajden, ukoliko bi dobio četvorogodišnji mandat u Beloj kući, zbog svog ne baš sjajnog fizičkog i psihičkog zdravstvenog stanja mogao još tokom mandata da napusti predsedničku funkciju – čime bi Kamala Haris postala prva žena na čelu SAD. Dakle, ovde se ne glasa za osobu u senci, kao što je kod Trampa slučaj sa Majklom Pensom, već i za moguću "zamenu" na predsedničkom mestu. Zbog toga će angažman Kamale Haris u kampanji neminovno biti važniji i uticajniji na krajnji ishod izbora, nego što je to bio slučaj sa drugim kandidatima u poslednje tri decenije.\nAutor je asistent na FPN i urednik portala americki–izbori.rs


Od petka 22. maja - ukidanje testiranja i samoizolacije prilikom ulaska u Srbiju?\nVlada Srbije sutra će doneti odluku o toj preporuci\nKrizni štab za borbu protiv korona virusa uputiće Vladi Srbije predlog da se od petka, 22. maja, ukine obavezno testiranje i samoizolacija prilikom ulaska u zemlju, preneli su mediji.\nNavodi se da je Krizni štab na današnjoj sednici usvojio preporuku o liberalizaciji režima ulaska u Srbiju za njene državljane i strance pošto je, po najnovijim podacima, procenat inficiranih pao na 0,6 odsto ukupnog broja testiranih građana.\nMediji su preneli da je najverovatnija opcija da za ulazak u Srbiju neće biti potreban test na koron avirus, već da će oni koji su "zdravstveno sumnjivi" biti "pod epidemiološkim nadzorom".\nap vojvodina evropa granica Novi Sad region srbija


Republika / Sony odložio predstavljanje PlayStationa 5: "Ne mislimo da je sada pravo vreme za slavlje..."\nsreda, 3. 6. 2020.| 04:30\nKompanija Sony odložila je zvanično predstavljanje nove PlayStation 5 konzole, navodeći u saopštenju da "ne misle da je sada pravo vreme za slavlje". Iako se u izjavi to direktno ne navodi, razlog odlaganja su nemiri širom SAD, piše BBC.\nProšle nedelje, Sony je objavio da će 4. juna biti održan onlajn događaj tokom koga će biti saopšteno više detalja o novoj PlayStation 5 gejming konzoli i naslovima igara koje će za nju izaći.\nJapanska kompanija nije do sada objavila mnogo informacija o PS5, pa su fanovi Sonyjeve konzole sa nestrpljenjem čekali da saznaju prve zvanične detalje.\nOsim kompanije Sony, usled novonastale situacije, svoju prezetaciju je odložio i Electronic Arts, na kojoj je trebalo da otkrije više detalja novoj igri Madden NFL 21. Prethodno je i Google odložio objavljivanje beta verzije Androida 11.\nLifestyle Hi tech Hi-tech Sony PlayStation Konzola Video igre Tehnologija PlayStation 5


Foto: Pixabay | Opelovi inženjeri prelaze u francusku Segulu\nSrna 05.09.2018 14:01\nNjemački proizvođač automobila Opel saopštio je danas da planira prebacivanje oko 2.000 inženjera iz svog istraživačkog i razvojnog centra u Ruselshajmu u francusku inženjersku grupu Segula u pokušaju da izbjegne otpuštanja.\nOpel, kojeg je američki General motors prošle godine prodao francuskoj grupaciji "PSA", saopštio je da razmatra moguće strateško partnerstvo sa Segulom da bi zaštitio inženjerska radna mjesta u Ruselshajmu.\nDirektor Opela Mihael Lohšeler saopštio je da je kompanija suočena sa velikim padom obima posla u svom centru za istraživanje i razvoj, dok inženjeri privode kraju ranije potpisane ugovore sa General motorsom.\nPredloženo rješenje tek treba da dobije podršku uticajnog Opelovog radničkog savjeta, prenio je AFP.\nUkoliko plan bude odobren, Segula planira da preuzme do 2.000 od 7.000 Opelovih radnika iz razvojnog centra i nekoliko zgrada na samoj lokaciji u Ruselshajmu, u blizini Frankfurta.\nSegula"je obećala da će zaštititi radna mjesta do 2023. godine, u skladu sa sporazumom Opela i lidera sindikata.\nNisu objavljeni finansijski detalji dogovora, ali je Lohšeler rekao da će Segula osnovati novu kompaniju za ove radnike, u kojoj Opel neće imati vlasnički udio.\nSegula je saopštila da želi da stvori "bazni inženjerski centar" koji bi se bavio automobilskom industrijom, ali i željeznicom i energetikom.


Delta: Banke da zamrznu potraživanja od građana i privrede\nPotpredsednica Delta holdinga Jelena Krstović ocenila je da se period pregovora o formiranju Vlade Srbije odužio što se loše odrazilo na ekonomsku situaciju u zemlji. Ona je izrazila uverenje da će brzo početi realizacija ključnih ekonomskih tačaka koalicionog sporazuma o budućoj Vladi.\n- Malo je vremena, a mnogo toga trebalo bi da se uradi kako bi popravili situaciju u privredi. Očekujemo da će koalicioni partneri početi brzo da realizuju ekonomske teme kako bi se stvorio privredni ambijent u kome će kompanije moći da rade - rekla je Krstović.\nIstiče i da izlazak iz krize nije lak proces, traži vreme i veliki broj bolnih mera koje će morati da se sprovedu kako bi bili napravljeni pozitivni pomaci.\nKrstović je istakla da su stabilizacija i stabilnost deviznog kursa kao i stvaranje povoljnijeg i sigurnijeg ambijenta za poslovanje malih i srednjih preduzeća, neke od hitnih mera koje će nova vlada morati da preduzme.\n- Bankarski sistem trebalo bi da uloži napor i stvori povoljniji ambijent za kompanije i da banke na dve godine zamrznu potraživanja prema pravnim i fizičkim licima kako bi mogli da nastave poslovanje - kazala je ona.\nKrstović smatra da je neophodan kompletan zaokret, da se umesto štednje podstiče potrošnja koja, kako je rekla, generiše mogućnost privrednog razvoja.\n- Trebalo bi povećati prosečnu platu građana i stvoriti ambijent gde bi potrošnja podržala sve privredne grane i pokrenula točak koji bi Srbiju izveo iz ekonomske krize - objasnila je Krstović.\nOna je dodala da je neophodno investirati u privredu kako bi vremenom višak zaposlenih u javnoj administraciji prešao u realni sektor.


Određene minimalne količine biogoriva na domaćem tržištu za naredne tri godine - Biznis i Finansije\nHome\tVestiEkonomija\tOdređene minimalne količine biogoriva na domaćem tržištu za naredne tri godine\nVlada Srbije usvojila je uredbu o utvrđivanju obaveznog udela biogoriva koji su obveznici sistema dužni da stave u promet na domaćem tržištu u naredne tri godine, od 2023. do 2025. godine. Proizvodnja biogoriva u Srbiji pokrenuta je još 2007. godine, ali je prekinuta jer država nije htela da se odrekne akcize za taj energent, piše Nova ekonomija.\nOd 1. jula 2023. godine do 31. decembra 2023. godine udeo biogoriva na domaćem tržištu treba da bude 0,5 odsto. Od 1. januara 2024. godine do 31. decembra 2024. godine treba da se poveća na 0,75 odsto, a od 1. januara 2025. godine do 31. decembra 2025. godine na jedan odsto.\nKako se naglašava, stupanjem na snagu ove odluke prestaje da važi Odluka o utvrđivanju obaveznog udela biogoriva koji su obveznici sistema dužni da stave u promet na tržište Srbije, a koju je objavio „Službeni glasnik RS“, broj 104/21.\nProfesor Poljoprivrednog fakulteta u Novom Sadu Milan Tomić rekao je nedavno za RTS da je proizvodnja biodizela u Srbiji svedena na rad mikro pogona malog kapaciteta, koji su, uglavnom, u domaćinstvima poljoprivrednika i biodizel koriste za sopstvene potrebe. Kako je naglasio, osnovne sirovine za proizvodnju biodizela, suncokret i soja, gaje se na oko 450.000 hektara, a uljana repica na svega 25.000 hektara.\nOn je podsetio da smo 2007. godine pokrenuli proizvodnju biodizela, ali je ona 2013. godine obustavljena zbog uvođena akciza na promet biodizela, koji je zbog toga koštao skoro kao gorivo na bazi nafte i tako postao nekonkurentan u odnosu na evrodizel.\n„Da bi se ponovo pokrenula proizvodnja biodizela kod nas, potrebno je uraditi detaljnu procenu cene koju bi ona zahtevala, a neophodno je i da se država odrekne akcize na biogoriva, jer je to bio razlog zašto je svojevremeno proizvodnja biodizela prekinuta“, kaže Tomić.


U Kruševcu koncert Ođile za pamćenje - Grad adrenalina protiv heroina - Top Novosti\nNaslovna Društvo U Kruševcu koncert Ođile za pamćenje – Grad adrenalina protiv heroina\nU Kruševcu koncert Ođile za pamćenje – Grad adrenalina protiv heroina\nKruševljani večeras. 6. novembra imaju čast da se druže sa legendarnom grupom Ođila. Koncert počinje u 20 časova u Klubu Kulturnog centra Kruševac, a upriličen je u okviru Projekta ,,Grad adrenalina protiv heroina,,. Pretprodaja ulaznica je u Klubu KCK i na biletarnici bioskopa Kruševac, a cena je 400 dinara.\nPodsećamo, Grupa Ođila je 14. februara prošle godine imala u Kruševacu spektakulatran koncert i posetioce ostavila gotovo bez daha. Ovo je u gradu pod Bagdalom njen drugi koncert za pamćenje.\nKruševljani već znaju priču da su još na startu „dva momka razvaljivala svirku“,i da su im se na jednom od brojnih koncerata prikljućile Daša Bosnić i Sanja Uzelac, a kasnije i Boris Nikolić. Tako je nastala grupa „O Đila“. Ciganska muzika bila je izuzetno popularna u to vreme.\nCigani Ivanovići, Ljiljana Petrović, Šaban Bajramović, „Sar e Roma“ s Harisom Džinovićem, bili su samo neke od zvezda. Krajem 1984. pojavio se prvi album „O Đile“.I danas se pevaju pesme s tog albuma: „Ciganočka“, „Progeja“, „Imarme“…\nGrupa “Ođila“ nastala je u oktobru 1983.godine.Jedan susret, Igora i Bobana (koji su do tada nastupali kao duet) sa Sanjom i Dašom , koje su do tada pevale u Akademskom horu “Branko Krsmanovic”…i Ođila“ započinje svoj život…1986 im se pridružuje Boris . ,,Ođila“ je kovanica, spoj reči „ođi“- duša i „đila“- pesma.\nGrupa je u periodu od 1985 do 1990 objavila tri albuma i oržala na stotine koncerata,a nakon toga bend nastavlja sa radom u nesto izmenjenoj formi …\nIgor odlazi i nastavlja karijeru muzicara u Holandiji,Sanja,Boris i Boban zajedno sa Andrejom formiraju grupu „Romano 4“ koja se okreće ciganskoj muzici sa naših prostora, ali i autorskoj, dok “Ođila“ nastavlja svoj život kroz Dašu , koja nastavlja koncertne aktivnosti u ex –Yu,a od 1994 u Italiji.\nTe iste godine “Ođila”izdaje svoj cetvrti kompilacioni album sa studijskim i live izvođenjima…(aranžmani , gitariste, Nikole Diklić). Kroz bend je u to vreme prošlo puno dobrih muzičara i pevača. Po povratku Daše iz Italije dolazi do ponovnog okupljanja benda 2007,na inicijativu poznatog filmskog producenta Pjera Amatija…, a ta faza traje i danas.


„Istok 2018“ nije usmeren protiv NATO-a - Sputnjik Srbija\n05:12 27 Jun 2019\n„Istok 2018“ nije usmeren protiv NATO-a\n12:38 06.09.2018 Preuzmite kraći link\nPredstojeći vojni manevri „Istok 2018“, koji će biti najveće vojne vežbe u Rusiji još od 1981. godine, nisu usmereni protiv NATO-a, izjavio je zamenik ministra odbrane Rusije general-pukovnik Aleksandar Fomin inostranim vojnim atašeima.\n„Bez obzira na to što se manevri održavaju nekoliko hiljada kilometara od zapadnih granica Rusije, nažalost, upravo u zapadnim medijima se pojavljuju spekulativni članci u kojima im se pripisuje agresivan pritisak na države NATO-a i EU“, konstatovao je Fomin.\nGeneral je uverio vojne atašee u „potpuno i očigledno odsustvo, kako u ranijim, tako i u predstojećim manevrima Oružanih snaga Rusije, bilo kakvih znakova koji su usmereni protiv NATO-a“.\n„Tokom vojnih vežbi ruske jedinice koje igraju ulogu protivnika nikad ne koriste uniforme i oružje NATO boraca, ne formiraju specijalni kontingent koji govori engleskim jezikom, kako to često praktikuju kolege iz Severnoatlantske alijanse“, podsetio je Fomin na običaj NATO-a da tokom vojnih vežbi formira jedinice uslovnog protivnika čiji pripadnici među sobom razgovaraju na ruskom jeziku.\nPrema njegovim rečima, Ministarstvo odbrane razume osetljivost ove teme i zato je odlučilo da „pokaže velikodušnost i da se i dalje drži ove politike“.\nKako je ranije najavljeno iz Moskve, u vojnim vežbama „Istok 2018“ učestvovaće oko 300.000 vojnika i 36.000 tenkova, oklopnih vozila i jedinica druge vojne tehnike.\nPrema rečima ruskog ministra odbrane Sergeja Šojgua, to su najveće vojne vežbe nakon manevara „Zapad 1981“, na kojima je učestvovalo oko 100.000 vojnika.


Šta je javni interes a šta interes opštine?\nDatum kreiranja: subota, 23 maj 2015\nMediji prenose da je Opštinsko veće Malog Crnića donelo odluku da ne prihvati predloge Komisije o raspodeli novčanih sredstava u visini od 1,8 miliona dinara, za projekte koje su mediji putem konkursa podneli opštinskoj upravi.\nPredsednik optine Malo Crniće Dragan Mitić, koji ujedno obavlja funkciju predsednika Opštinskog veća, kaže da su tu odluku doneli jednoglasno, jer projekti pojedinih medija, kojima je komisija dodelila sredstva, ne zastupaju javni interes opštine i da realizacijom tih projekata opština ne bi imala korist "koja se odnosi u praćenju rada i promocije opštine", prenosi UNS (http://goo.gl/v4VrnK).\nNajavljuje se novi konkurs u kome će se detaljno precizirati šta je javni interes opštine, i šta se konkretno traži od medija da napišu u svojim projektima, a predsednik opštine će tražiti i da u novoj Komisiji koja će odlučivati o kvalitetu prispelih projekata i određivanju sredstava za njih, bude i predstavnik opštine, koji će medijskim stručnjacima i predstavnicima njihovih udruženja u Komisiji, sugerisati i objašnjavati šta je javni interes opštine.\nZanimljivo je tumačenje po kome je javni interes opštine praćenje rada opštine i njena promocija. To podseća na vremena za koja smo se nadali da će biti prošlost posle usvajanja medijskih zakona - kada su opštine direktno ugovarale medijske usluge - što je u praksi značilo - plaćali medije da (pozitivno) izveštavaju o aktivnostima funkcionera i da omoguće njihova gostovanja u programima elektronskih medija. Inače, direktno ugovaranje (bez raspisivanja barem javne nabavke) bilo je omogućeno zahvaljujući izuzetku propisanim Zakonom o javnim nabavkama. TS je tokom rada na Antikorupcijskoj strategiji insitirala da se ova odredba izmeni, ali ta mera se nije našla u konačnoj verziji koju je prepremilo Ministarstvo pravde, a Vlada usvojila.,\nŠto se tiče javnog interesa i tumačenja interesa u Malom Crniću, Zakon o medijiama i informisanju propisuje da se sredstva na konkursu dodeljuju za "za ostvarivanje javnog interesa u oblasti javnog informisanja".\nZakon takođe definiše šta je javni interes: 1) istinito, nepristrasno, pravovremeno i potpuno informisanje građana; 2) istinito, nepristrasno, pravovremeno i potpuno informisanje na maternjem jeziku građana Republike Srbije pripadnika nacionalnih manjina; 3) informisanje na srpskom jeziku pripadnika srpskog naroda koji žive van teritorije Republike Srbije; 4) očuvanje kulturnog identiteta srpskog naroda i nacionalnih manjina koje žive na teritoriji Republike Srbije; 5) informisanje inostrane javnosti na stranim jezicima kada je to od interesa za Republiku Srbiju; 6) informisanje osoba sa invaliditetom i drugih manjinskih grupa; 7) podrška proizvodnji medijskih sadržaja u cilju zaštite i razvoja ljudskih prava i demokratije, unapređivanja pravne i socijalne države, slobodnog razvoja ličnosti i zaštite dece i mladih, razvoja kulturnog i umetničkog stvaralaštva, razvoja obrazovanja, uključujući i medijsku pismenost kao deo obrazovnog sistema, razvoja nauke, razvoja sporta i fizičke kulture i zaštite životne sredine i zdravlja ljudi; 8) unapređivanje medijskog i novinarskog profesionalizma.\nPraćenje rada opštine ovde se može svrstati pod "istinito, nepristrasno, pravovremeno i potpuno informisanje građana", ali mesta za "promociju opštine" nema.\nŠto se tiče članstva predstavnika opštine u Komisiji, zakon to dozvoljava jer propisuje da Komisija (koju imenuje rukovodilac organa koji je raspisao konkurs) ima 3 ili 5 članova i da se imenuju iz reda nezavisnih stručnjaka za medije i medijskih radnika koji nisu u sukobu interesa i ne obavljaju javnu funkciju.\n"Većina članova komisije imenuje se na predlog novinarskih i medijskih udruženja ukoliko takav predlog postoji i ukoliko predložena lica ispunjavaju zakonom predviđene uslove".


Inovacije koje daju „pluća” /video/ - 12.04.2020, Sputnik Srbija\nInovacije koje daju „pluća” /video/\nŽivot piše drame, tako se nekad i iz “najcrnjih” perioda dolazilo do najvećih pomaka i inovacija. Dugotrajna maska sa posebnim filterom, prvi srpski respirator... 12.04.2020, Sputnik Srbija\nvirus korona se širi planetom, multimedija, tehnogram, radio\n21:15 12.04.2020 (Osveženo: 22:38 03.08.2021)\n© 3D Bioprinting SolutionKompanija radi na stvaranju magnetnog printera koji bi se mogao koristiti u svemiru.\n© 3D Bioprinting Solution\nŽivot piše drame, tako se nekad i iz “najcrnjih” perioda dolazilo do najvećih pomaka i inovacija. Dugotrajna maska sa posebnim filterom, prvi srpski respirator, paleta proizvoda za dezinfekciju ultraljubičastim zračenjem, kabine za dezinfekciju samo su neki od 12 projekata koji se finansiraju konkursom Inovacionog fonda.\nPoziv je upućen inovaticiono-tehnološkim kompanijama, da svoju kreativnost usmere ka što efikasnijoj borbi protiv novog korona virusa.\nPojedine domaće kompanije samoinicijativno prave prve improvizivane respiratore, organizuju se u grupama na društvenim mrežama poput “Vizionari Srbije” i razmenjuju važna iskustva. Roboti koji opslužuju bolesne, dronovi koji ih nadleću i prate opšte stanje u toku virtuelne vizite, termovizijske kacige za merenje temperature, sve su to pojave u modernim bolnicama u Kini i Južnoj Koreji, gde tehnologija doprinosi bržem nadgledanju obolelih, uz povećanu zaštitu zdravstvenih radnika. Sve snage uperene su ka inovacijama i razvoju tehnologije za potrebe medicine, jer je to prioritet u ovom teškom periodu pandemije.\nDo pre nekoliko meseci zvučalo bi neverovatno, ali prvi domaći respirator, dugotrajne maske sa specijalnim filterima i mnoge druge inovacije dela su iz srpske „kuhinje znanja”. Inovativnost domaćih kompanija pri pravljenju vizira uz pomoć 3D štampača već daje značajne rezultate, čitava zajednica inovatara mobilisana je i posvećena jednom cilju - prevazilaženju i ublažavanju posledica infekcije izazvane novim korona virusom.\n„Bezbednost na prvom mestu”\nStaro pitanje, ali i novi izazovi, hoće li tehnologija biti dobar sluga ili loš gospodar? Trilioni dolara za bezbednost, borbu protiv terorizma, mir u svetu, ne samo da nisu dovoljni, već su i beskorisni i nemoćni protiv najmanjeg „neptijatelja” na svetu. Bez jednostavnih rešenja - discipline i solidarnosti, pokazalo se da ni najveći zdravstveni sistemi i tehnološki „tigrovi” ne mogu da izdrže udar.\nPodaci su danas najvažnija stvar u modernom svetu komunikacija, marketingu i svakom biznisu. U jeku izbora i velikih političkih igara, tehnologija koja omogućava apsolutan uvid u ponašanje, kretanje i izbore pojedinca dobija posebnu vrednost, od onih sitnih iformacija u koju prodavnicu idemo do nekih krajnje privatnih. Ne postavlja se samo pitanje bezbednosti već i pitanje slobode. Zvuči zastrašujuće? Ne bi bio prvi put da se u ime sigurnosti zajednice uvode restrikcije na individualnom nivou.\nU pojedinim zemljama, ljudi su radi opšteg očuvanja zdravlja morali da pristanu da se njihovo kretanje konstantno prati. Takozvane aplikacije za praćenje kontakata služe da se u svakom momentu potencijalni novozaraženi obavesti da se testira što pre i da se nalazio u opasnoj zoni. Granica između privatnosti, opšte sigurnosti i ulaska na mala vrata potpunog monitoringa ljudskog ponašanja nije kristalno čista. Nije prvi put da se na uštrb lične “sajber” bezbednosti poziva na opštu bezbednost, u smislu što bolje kontrole pandemije. Jedino pitanje je koliko će biti teško da se jednom dato pravo velikim privatnim kompanijama u smislu praćenja našeg ponašanja i kretanja nakon ove krize oduzme. U ovom momentu izgleda, kako reče Makijaveli, cilj i pored svega opravdava sva sredstva, pa i drastične mere sajber praćenja.\n„Globalizacija za početnike”\nMožda je najbolji dokaz i definicija globalizacije pandemija izazvana korona virusom. Neko bi rekao da je “španska groznica” pre 100 godina imala sličnu brzinu širenja, ali u to vreme je pre svega bila uzrokovana povratkom vojnika u domovine sa različitih kontinenata iz Prvog svetskog rata. Proces globalizacije omogućio je veću povezanost među ljudima, bržu razmenu ideja, tehnologije i ekonomski napredak. Međutim, danas stojimo pred jednim velikim izazovom i mnoštvom pitanja. Koliko nam je ubrzanje u ekonomskim zahtevima i stilu života nametnulo stalna putovanja, najčešće avionom i blizak kontakt između ljudi koji su inače hiljadama kilometara udaljeni jedni od drugih. Naličje ovakve komunikacije je ekstremno brzo širenje novog korona virusa.\nO ovoj temi u emisiji „Tehnogram“ govore Ivan Jevtović, direktor Instituta za inovacije i razvoj, putem “Skajpa” uključuje se Nikola Krstić inovator maski sa HEPA filterom, a telefonski će se pridružiti u razgovor Dušan Ćalić - inovator palete za dezinfekciju sa ultra ljubičastim zračenjem i Nikola Vučićević - Inovator kabine za dezinfekciju na javnim mestima.


EP: Prioritet Kosova je vojska - Progovori o pregovorima\nEP: Prioritet Kosova je vojska\nEP je saopštio da vlada Kosova mora da se posveti jačanju vladavine prava i pravosuđa, suzbijanju korupcije i organizovanog kriminala na svim nivoima.\nU nacrtu rezolucije koju je podržao Spoljnopolitički odbor (SPO) EP dodaje se da kosovska vlada "mora dati i prednost uspostavljanju i saradnji s posebnim sudom za ratne zločine, čime će se Kosovu pomoći da se suoči sa svojom prošlošću". Odbor u nacrtu rezolucije, o kojoj EP treba da se u plenumu izjasni u martu, takođe "podstiče preostalih pet država članica EU da priznaju Kosovo, jer bi se time dodatno omogućila normalizacija odnosa Beograda i Prištine".\nU ovom dokumentu, o kojem će sutra glasati SPO EP, navodi se da je došlo do napretka u slobodi kretanja, a Srbija i Kosovo se pozivaju da nastave s potpunim sprovođenjem već postignutih sporazuma, uključujući dodelu Kosovu posebnog međunarodnog telefonskog pozivnog broja.\nNacrt rezolucije je podržan, a jedine oštre primedbe je stavio jedan francuski poslanik koji je rekao da je protiv ovog dokumenta zato što se nigde ne spominje da su Albanci počinili zločine nad Srbima i da je u "toj pokrajini izvršeno etničko čišćenje Srba", budući da preko dvesta hiljada srpskih izbeglice ne mogu da se vrate u svoje domove.\nNa opasku da je Kosovo "leglo kriminala", ona je odgovorila da kriminal postoji i u drugim zemljama i navela suđenje za korupciju jedne banke u Austriji.\nPrema nacrtu rezolucije, postignuti su određeni pomaci u pravosuđu, mada postoji "snažna zabrinutost u pogledu nezavisnosti, odgovornosti, nepristranosti i delotvornosti sudija, tužilaca i rada Sudskog veća Kosova".\nSPO EP smatra da "treba nastaviti rad na pripremama za potpuni prenos nadležnosti Euleksa na kosovske vlasti". Izražava se, međutim, "zabrinutost zbog izostanka početnog napretka u borbi protiv korupcije i organizovanog kriminala, što je velika prepreka za demokratski, društveni i privredni razvoj Kosova".\n"Jedan od prioriteta nove vlade jeste stvaranje oružanih snaga Kosova", dodaju parlamentarci EU i navode da se "načelo teritorijalne odbrane shvata kao deo nacionalnog suvereniteta".\nOni ukazuju na to da su "ostvareni pomaci u vezi sa severom Kosova, posebno u pogledu izbora gradonačelnika održanih na celom području Kosova i većeg broja projekata na severu koji se finansiraju sredstvima EU".\nSpoljnopolitički odbor EP podvlači da "treba nastaviti napore za stvaranje saveza srpskih opština, čime bi se paralelne strukture još više učinile suvišnim, a potrebni su dodatni stalni napori za približavanje albanske i srpske zajednice".\nTakođe se pozdravlja rad Specijalnog istražnog tima Euleksa i izveštaj objavljen u avgustu 2014, "u kojem su izneseni uverljivi dokazi protiv određenih bivših viših starešina Oslobodilačke Vojske Kosova, ali ne i OVK u celini".\nU cilju istrage dokaza o tim zločinima se, kako se dodaje, "pozdravlja zahtev za stvaranje posebnog suda koji će delovati u sklopu kosovskog pravosuđa, ali sa sudskim većem u Holandiji".\nEvropski parlament, kaže se u nacrtu rezolicije, "zabrinut je zbog nedavnih optužbi za korupciju unutar Euleksa, ali veruje da je isija EU imala i da bi još trebalo i mogla da odigra važnu ulogu na Kosovu". Parlament stoga pozdravlja brzu odluku visoke predstavnice EU Federike Mogerini da se imenuje i nezavisni stručnjak sa zadatkom da ispita te optužbe.\nEP poziva Kosovo da usvoji delotvorno zakonodavstvo za medije "kojim će se zajamčiti sloboda izražavanja, a i dalje je zabrinut zbog pretnji i napada na novinare".\nU rezoluciji se "izražava snažna zabrinutost zbog nedavnog porasta broja građana koji napuštaju Kosovo i odlaze u države EU, uključujući Rome, Aškalije i Albance".\nZato se "prištinske vlasti pozivaju da se delotvorno bore protiv zločinačkih mreža koje se bave trgovinom ljudima i da jasno obrazlože javnosti da je mala verovatnoća da će zahtevi za azil biti odobreni".


Sirija: Odbačen predlog UN-a\nSpecijalni izaslanik UN-a za Siriju Kofi Anan\nSirijske opozicione organizacije odbacuju predlog koji podržavaju Ujedinjene nacije za političke promene u Siriji\nSirijske opozicione organizacije odbacuju predlog koji podržavaju Ujedinjene nacije za političke promene u Siriji, s objašnjenjem da je „dvoličan“ iu „komičan“ i isključuju svaku mogućnost podele vlasti sa predsednikom Bašarom al-Asadom.\nPortparolka Sirijskog nacionalnog saveta sa sedištem u Parizu, Basma Kodmani, danas je izjavila da se „Sirijci neće uključiti u bilo kakve političke razgovore dok se nastavlja ubijanje“. Dan ranije su širom Sirije navodno poginule desetne civila, uključujući i najmanje 30 osoba u eksploziji koja je pogodila učesnike sahrane u predgrađu Damaska, za koju aktivisti okrivljuju vladine snage.\nNa jučerašnjoj međunarodnoj konferenciji u Ženevi, prihvaćena je razvodnjena verzija izaslanika Ujedinjenih nacija Kofija Anana, koja predviđa formiranje prelazne vlade u Siriji. Na inssistiranje Rusije, kompromisnim sporazumom se predviđa mogućnost Asadovog učešća u prelaznoj administraciji. Burhan Galijun, član vođstva i bivši predsednik Sirijskog nacionalnog saveta, izjavio je za televiziju Al-Arabija „da je to najgore međunarodno saopštenje proisteklo iz dosadašnjih razgovora o Siriji“.\nPrema izjavi objavljenoj na zvaničnoj stranici „Fejsbuka“ ove organizacije, Galijun je rekao da sama ideja da bi Sirijci trebalo da pregovaraju „sa svojim dželatom, koji 16 meseci ne prestaje da ubija, muči... i siluje žene“, predstavlja „ruganje“. Sporazum u Ženevi je postignut u jeku dubokih podela između zapadnih i arapskih država i Kine i Rusije u pogledu načina prekida nasilja.\nAmerička državna sekretarka Hilari Klinton insistira da Asad ne može da bude deo sirijske budućnosti. Moskva i Peking odbijaju da podrže odrednicu kojom bi se od Asada tražilo da se povuče s vlasti, pri čemu Rusija tvrdi da autsajderi ne mogu da odlučuju o političkom rešenju situacije u Siriji.\nRuski ministar inostranih poslova Sergej Lavrov je izjavio da plan ne obavezuje sirijskog predsednika da prepusti vlast i da „dokument nije pokušaj nametanja sirijskom narodu bilo kakve vrste prelaznog procesa“. U zaključcima sastanka se traže „jasni i nepovratni“ koraci ka političkoj tranziciji i ističe da tranziciono telo mora da bude rezultat „uzajamne saglasnosti“ i ne može da obuhvati sadašnje članove vlade.\nKofi Anan je na početku sastanka upozorio učesnike – Sjedinjene Države, Rusiju, Kinu, Britaniju, Francusku i izaslanike arapskih država – da će se, ako ne budu delovali na vreme, suočiti sa „izrazito ozbiljnom“ međunarodnom krizom.


Vijesti – Page 98 – Vaš obnovljivi izvor informacija – Energis\nBudućim generacijama ostavljamo dugove, uništene resurse i zagađenu životnu sredinu!0\nU nedavno objavljenom izvještaju “Investiraj na brzinu, imaćeš vremena za kajanje”, o ulaganjima Svjetske banke Evropske investicione banke i Evropske banke za obnovu i razvoj u energetske projekte u regiji jugoistočne Evrope, jedno poglavlje je posvećeno i Bosni i Hercegovini.…\nBrže u Europu kroz reformu sektora energetike i okoliša0\nU utorak 24. maja, u Plavoj sali Parlamentarne skupštine BiH u Sarajevu, održana je javna sesija civilnog društva i vladinih dužnosnika pod nazivom ‘Brže u Europu kroz reformu sektora energetike i okoliša’.\nOva sesija organizirana je u okviru druge faze …\nBrze reakcije vlasti spriječit će nove sankcije za BiH0\nKako nam je potvrdio Janez Kopač, direktor Sekretarijata Energetske zajednice, na sastanku u Beču, početkom decembra, sa zvaničnicima BiH i oba entiteta data je još jedna šansa da bi izbjegne nove sancije Energetske zajednice.\nSastanak je bio usmjeren na prevladavanju …\nBosna i Hercegovina ponovno u mraku 23. marta0\nWWF, svjetska nevladina organizacija za zaštitu prirode, sedmu godinu zaredom organizira “žSat za planetu Zemlju” ili “žEarth Hour”, najveću …\nBosna i Hercegovina najlošije rangirana zemlja regiona0\nStudija Svjetske banke (World Bank) objavljena u junu 2010. godine analizira situaciju u zemljama Zapadnog Balkana na polju energetske efikasnosti. Osnovni zaključci studije su da u čitavom regionu nedostaju precizni podaci o potrošnji energije, da postoje značajni potencijali za štednjom …\nBorego gradi najveći solarni niz na koledžu u New Yorku0\nInstalacija ovog solarnog niza će Houghton College sačuvati oko 4,3 miliona dolara tokom dvadeset petogodišnjeg PPA ugovora.\nBorego Solar System Inc. završio je sa izgradnjom najveće solarne elektrane u okviru kampusa Houghton College u saveznoj državi New York. Snaga ove …\nBorba radnika RiTE Ugljevik protiv sudskih postupaka koji su oštetili preduzeće0\nNa konferenciji za novinare u RiTE Ugljevik član rukovodstva preduzeća Slobodan Sofić rekao je da će pismo nezadovoljnih radnika sa 1.000 njihovih potpisa biti dostavljeno Okružnom privrednom sudu u Bijeljini i svim višim sudskim instancama, a primjedbe na rad sudova …


14/01/2022 | 17:49\nPoslodavcima u novonastalnim okolnostima usled epidemiološke situacije postaje sve teže da organizuju rad, jer veliki broj radnika zbog masovnog zaražavanja ili bliskog kontakta sa obolelim izostaje sa posla.\nIz tog razloga podržavaju meru smanjenja karantina u kućnim uslovima za bliske kontakte COVID-19 pozitivnih osoba.\nPredlažu takođe i da se razmotre i iznađu neka nova rešenja, s obzirom da je pandemija realnost, a, kako kažu, život i ekonomija ne smeju da stanu.\nVeliki broj radnika izostaje s posla zbog karantina\nSvetlana Budimčević iz Unije poslodavaca Srbije za BIZLife kaže da su se poslodavci već navikli na poslovanje u uslovima pandemije, ali ipak sada, u novom talasu epidemije, javljaju se dodatne teškoće sa organizacijom rada, jer veliki broj zaposlenih izostaje sa posla.\nUkazuje da je očuvanje balansa između zaštite zdravlja stanovništva i funkcionisanja privrede prioritetan zadatak.\n“Sve ovo, jer pretpostavljamo da je medicinska struka do sada upoznata sa virusom, načinima njegovog prenošenja, tokom oporavka zaraženih i drugim bitnim činjenicama u vezi bolesti. Takođe i u vezi sa zaključkom da preovlađujuća Omikron varijana ima kraće vreme od infekcije do transmisije na druge osobe, kao i da je manje opasna. Predlažemo, da se u ovoj situaciji, u cilju funkcionisanja privrede, a s obzirom na karakteristike nove preovlađujuće varijante virusa SARS-CoV-2, čiji simtomi se ispoljavaju u veoma kratkom periodu, razmotri dodatna mogućnost smanjenja karantina za bliske kontakte. Ističemo, da su ovakva rešenja već usvojena u pojedinim evropskim državama. Recimo, Velika Britanija i Švajcarska su skratile ovakav karantin na pet dana”, navodi ona.\nVažno slušati struku, ali i čuti preporuke privrede\n„Apelujemo da se prilikom donošenja mera konsultuje kako medicinska struka, tako i privreda, kako bi se našla najbolja rešenja za celokupno društvo. Privreda je već pretrpela velike štete, ali mora nastaviti nesmetano da funkcioniše, što je preduslov za nesmetano funkcionisanje i zdravstvenog sistema”, dodaje.\nBudimčević takođe podseća da je sredinom 2020. godine, donet Pravilnik kojim su propisane preventivne mere radi sprečavanje širenja korona virusa, te da su poslodavci bili u obavezi da donesu svoje planove, koji se odnose na poštovanje propisanog, poput obavezne dezinfekcije, nošenja zaštitnih maski, bezbedne udaljenosti, procedura u slučaju pojave bolesti u kolektivima…Zato apeluje da se ova pravila poštuju. Takođe apeluje na svo građanstvo da se i u javnosti, recimo javnom prevozu i slično, pokaže odgovornost i da se popisane mere ne krše.\nPoslodavci suočeni sa velikim problemima- od nedostatka kadra do izostajanja sa posla\nOna dodaje, da je odsustvovanje sa posla zbog izolacije veliki problem za poslodavce, jer su ionako suočeni sa deficitom kadra.\nA u ovom slučaju moruju da angažuju dodatan broj radnika, što sve stvara probleme u organizaciji rada, padu produktivnosti, dodatnim, neplaniranim troškovima.\nRekordan broj zaraženih do sada (skoro 14.000, koliko je bilo juče), uz redove ispred kovid ambulanti, navode na pomisao da je cela Srbija ili obolela od kovida ili da je bar bila u kontaktu sa nekim ko je zaražen.\nZa koga je obavezna samoizolacija, a ko je izuzet od ove mere?\nU Srbiji osobe sa pozitivnim PCR testom, ali bez simptoma COVID-19, ostaju u izolaciji od 14 dana, što je predviđeno Uredbom o sprečavanju širenja COVID-19. Takođe, zaraženi zaposleni sa simtomima, u zavisnosti od ozbiljnosti i razvoja situacije, na bolovanju su najčešće i duže od ovog perioda.\nI dok je karantin za bliske kontakte zaraženih smanjen sa 14 na 10 dana po novim pravilima, osoba koja je preležala COVID-19 u poslednjih šest meseci, zatim ona koja je primila dve odnosno tri doze vakcine (tako da od poslednje doze nije prošlo više od 210 dana), kao i građani koji imaju pozitivan rezultat na antitela ne stariji od 90 dana, izuzeti su od obaveznog karantina nakon bliskog kontakta sa obolelim.\nTakođe, karantin bliskih kontakata se može prekinuti sedmog dana ako osoba dostavi rezultate negativnog testa, urađenog o sopstvenom trošku i to najranije šestog dana od početka karantina.\nPreporuka lekara je da bliski kontakti obolelog, pogotovu ako se radi o članovima porodice ili kolegama sa posla koji dele isti prostor, pažljivo prate svoje simptome.\nOmirkon soj je zarazniji od svih prethodnih i širi se i među vakcinisanima.\nPravila koja se odnose na karantin bliskih kontakata deo su Stručnо-mеtоdоlоšкоg uputstvа zа sprеčаvаnjе unоšеnjа i коntrоlu širеnjа COVID-19 u Rеpublici Srbiјi, koji je promenjen početkom ove godine.\nOve promene usledile su nakon što je sličan potez donet u drugim državama.\nKrizni štab na današnjoj sednici skratio period izolacije\nNa današnjoj sednici Kriznog štaba koja je organizovana povodom loše epidmeiološke situacije u Srbiji, odlučeno je, između ostalog, da period izolacije bude skraćen sa 10 na 7 dana.\nKako nije precizirano, pretpostavlja se da je u pitanju period izolacije za bliske kontakte zaraženih, s obzirom na to da je period izolacije za te osobe do sada bio 10 dana.\nizolacija/mere/pandemoja/poslodavci/svetlana budimčević/Unija poslodavaca Srbije\nVakcinu protiv korone kojoj je ISTEKAO ROK primilo 2.000 ljudi


Konjević sa ambasadorom Parcosom: Grčka je bila i ostaće veliki prijatelj Crne Gore\nKonjević sa ambasadorom Parcosom: Grčka je bila i ...\nObjavljeno: 02.06.2022. • 16:19 Autor: Ministarstvo odbrane\nPotpredsjednik Vlade i ministar odbrane, mr Raško Konjević razgovarao je sa ambasadorom Republike Grčke u Crnoj Gori, Panajotisom Parcosom.\nKonjević je obavijestio gosta o trenutnoj političkoj situaciji u Crnoj Gori, naglašavajući da će nova Vlada težiti da što prije odblokira proces evropskih integracija.\nOn je istakao da je Crna Gora snažno posvećena promociji i unapređenju regionalne saradnje, te da će nastaviti da afirmiše demokratske vrijednosti savremenih društava, kao i politiku otvorenih vrata NATO za sve zemlje pretendente.\nKonjević se zahvalio ambasadoru na podršci koju Grčka pruža Ministarstvu odbrane i Vojsci Crne Gore u domenu vojnog obrazovanja.\nNa vojnim akademijama u Grčkoj do sada su diplomirala 24 oficira Vojske Crne Gore, a trenutno je na školovanju 18 kadeta za sva tri roda vojske.\nPotpredsjednik Vlade i ministar odbrane zahvalio se i na tome što Grčka, pored Italije, učestvuje u misiji Air Policing, u kojoj avioni vojnih avijacija ove dvije savezničke zemlje čuvaju crnogorsko nebo od 2018. godine.\nAmbasador Parcos je kazao da Crnu Goru i Grčku vezuje ljubav prema slobodi, želja za stabilnošću i saradnjom, ali i jasan stav o invaziji Ruske Federacije na Ukrajinu. Dijeleći zabrinutost za globalni mir, sagovornici su se složili da je rat u Ukrajini, odnosno napad na jednu suverenu evropsku zemlju, događaj bez presedana u novijoj istoriji Evrope.\nIstaknuta je i zajednička želja da sve zemlje regiona Zapadnog Balkana budu dio Evropske unije.\nDogovoreno je da se u doglednoj budućnosti realizuje posjeta ministra odbrane Republike Grčke, koja je odložena zbog pandemije korona virusa.\nCrna Gora snažno promoviše evroatlantske vrijednosti i principe saradnje.\nGrčka je pored Italije, zadužena za misiju Air Policing u Crnoj Gori,. To znači da avionic Grčke vojne avijacije štite vazdušni prostor Crne Gore.\nNa grčkim vojnim akademijama do sada su diplomiralo 24 oficira VCG, dok se na njima trenutno školuje 18 kadeta.\nKonjević u posjeti Rimu: Počast prošlosti i zalog za budućnost 22.06.2022.\nPosvećeni nastavku modernizacije sistema odbrane 10.06.2022.\nJedinstvo u osudi agresije na Ukrajinu, Konjević ukazao na važnost koordinisanja podrške 15.06.2022.\nKonjević i Rajnke svečano ispratili Španjevića na školovanje u Anapolis 11.06.2022.


On je raskinuo vezu sa Sandrom Miljaković nakon dve godine zabavljanja. U prilog tome svedoči i činjenica da je Brenin sin sa Instagrama obrisao njihove zajedničke fotografije, ali se i dalje prate na ovoj društvenoj mreži. Ali to nije sve. Živojinović je sa porodicom ostao na crnogorskom primorju, gde uživa na jahti, dok je njegova sada već bivša draga s prijateljima bila na festivalu "Egzit" u Novom Sadu.\nMeđutim, nevolje u raju su nastale nakon nedavne proslave u jednom prestoničkom restoranu gde su njegova majka i Saša Popović organizovali žurku povodom povlačenja iz "Granda". Tada su bili zajedno i ništa nije ukazivalo da će se samo nekoliko dana nakon toga razići. Ako je suditi po fotografijama koje Sandra objavljuje na društvenim mrežama ona se odlično provodi sa prijateljima, dok je na društvenim mrežama navela da, ipak, nisu raskinuli, dok izvor "Kurira" tvrdi da je istina drugačija.\nPrema saznanjima gorepomenutog lista ostali su u korektnom odnosu.\nVIDEO Viktor Živojinović: Proslava Sandrinog rođendana\nBRENIN SIN VIKTOR PROMENIO IMIDŽ Mnogi ne mogu da ga prepoznaju, objavio fotografiju iz Crne Gore: "Drugi čovek"


Lavrov: Makron ima podršku Rusije za iranski sporazum\nTanjug 2. septembra 2019. 13:59\nMOSKVA – Rusija podržava inicijativu francuskog predsednika Emanuela Makrona da se spasi iranski nuklearni sporazum iz 2015. godine, iz kojeg su se jednostrano povukle Sjedinjene Američke Države.\nTo je saopštio ministar spoljnih poslova Rusije Sergej Lavrov govoreći pred studentima moskovskog Instituta za međunarodne odnose i Diplomatske akademije ruskog MIP-a, prenosi TAS S.\nMakron je obavestio ruskog predsednika Vladimira Putina o toj inicijativi tokom susreta u Bregansonu.\n„Predsednik Putin podržava kako razmišlja predsednik Makron. Nadamo se da će francuska akcija doneti rezultate“, istakao je Lavrov.\nOn je najavio da će se sastati sa iranskim kolegom Zarifom.\n„Verujem da ćemo kroz razgovore postići bolje razumevanje kako da realno postignemo dobre rezultate u ovoj inicijativi. Rusija, zajedno sa ostalim članicama ovog sporazuma, ponovo potvrđuje svoju nepokolebljivu posvećenost“, kazao je Lavrov.\nOn je naveo i da situacija u vezi sa Zajedničkim sveobuhvatnim akcionim planom i dalje izaziva zabrinutost.\n„Kada su se SAD jednostrano povukle iz sporazuma, to je izazvalo zabrinutost. Sjedinjene Države se nisu tu zaustavile: one su zabranile ostalim državama da se drže sporazuma, iako se on smatra obaveznim po Rezoluciji Saveta bezbednosti UN. Ovakva situacija je izazvala krizu, jer je veo sporazum baziran na balansu interesa“, objasnio je Lavrov.\nOn je rekao da su mnoge strane kompanije pogođene posle odluke Vašingtona da zabrani kupovinu iranske nafte, kao i svaki transfer koji bi podrazumevao plaćanje u dolarima za iransku robu.\n„Te kompanije zavise od američkog tržišta i od dolara. Naravno, Vašington podriva poziciju dolara kao svetske valute ne samo zbog odluke o Iranu, već i zbog drugih zabrana da se koristi dolar u određenim zemljama čije vlade nisu po volji Amerikanaca.“\nNEM:Uhapšen lekar koji je silovao pacijentkinje i to snimao\nU EU Česi najviše koriste javni prevoz, a Litvanci najmanje\nRusi dobili po 300 god. zatvora zbog krijumčarenja migranata\nPokušaj bekstva iz zatvora u Egiptu, ubijena 3 policajca\nUdes u Budvi, jedna osoba poginula, tri povređene


Opel/Vauxhall GT X Experimental koncept predstavlja uvod u električnu budućnost kompanije - Sada i zvanično predstavljen\nSada i zvanično predstavljen:\nOpel/Vauxhall GT X Experimental koncept predstavlja uvod u električnu budućnost kompanije\nBrendovi Opel i Vauxhall su danas i zvanično predstavili koncept model po imenu GT X Experimental.\nOvaj automobil je dizajniran kako bi predstavio novi dizajnerski pravac za brendove koji su sada u vlasništvu PSA grupacije. Reč je o krosover/kupe modelu sa krovom koji podseća na onaj sa modela Adam. Uprkos nekim poznatim detaljima, koncept poseduje potpuno novi, mogli bismo reći, odvažan dizajn sa providnom maskom u koju su integrisani LED farovi.\nTakođe možemo videti i trouglasti detalj ispod logoa brenda. Tu je i potpuno novi dizajn haube sa centralnom linijom koja ide sve do vetrobranskog stakla. Od A stubova pa ka zadnjem delu automobila možemo videti oble linije karoserije koje mu daju sportski izgled.\nKoncept poseduje i "suicide" zadnja vrata koja se otvaraju u suprotnom smeru od prednjih, a zahvaljujući padajućem krovu nema stubova na zadnjem delu automobila.\nNaime, gore pomenuti dizajn vrata omogućava lakši ulazak u kabinu u koju su smeštena četiri sedišta i koja je urađena u minimalističkom stilu. Iako kabina deluje gotovo prazno, odnosno nema nikakvih posebnih detalja, u njoj se ističe volan i velika digitalna instrument tabla koja se "stapa" sa ekranom infotejnment sistema.\nOpel i Vauxhall nisu otkrili puno detalja o svom novom konceptu, ali na osnovu ranijih izveštaja znamo da je on opremljen litijum-jonskom baterijom kapaciteta 50 kilovat-sati i induktivnim sistemom punjenja. Ovaj model pokreće elektromotor o kome za sada nema nikakvih informacija, ali znamo da on snagu šalje samo prednjim točkovima.\nOsim činjenice da ima elektronski pogonski sklop, znamo da je koncept baziran na platformu izrađenu od lakih materijala te da poseduje tehnologiju polu-autonomne vožnje.\nOdluka da se konstruiše električni krosover koncept ne predstavlja nikakvo iznenađenje s obzirom da Opel/Vauxhall planira da do 2021. godine čak 40% ukupne prodaje njihovih modela čine upravo krosover modeli.\nOpel takođe teži elektrifikaciji i ide ka tome da svaki model iz njegove game ima i električnu varijantu, do 2024. godine.\nNova platforma, novi pogon: Nova Opel/Vauxhall Astra stiže 2021. godine!\nNovo u ponudi: Opel/Vauxhall Insignia od sada sa benzincem zapremine 1,6 litara\nPeugeot, Citroen i Opel/Vauxhall modeli: PSA grupacija pustila tizer fotografije svojih novih LAV (minivan) modela\nPriznanje: Priznanje za Opel/Vauxhallov OnStar sistem\nMcLaren 720S u izdanju kompanije Novitec\nMercedes E350d u izdanju kompanije Vath\nProcurela bitna informacija:\nCosworth potvrdio da će Aston Martin Valkyrie imati 1.130 konjskih snaga\nPremijera tokom sledeće godine:\nNovi Peugeot 2008 će biti veći i lakši od trenutnog modela


Beogradska filharmonija u znaku Zmaja – Nadlanu.com\nBeogradska filharmonija u znaku Zmaja\nObjavljeno 19. jan 2012. / 09:55:44\nBEOGRAD, 19. januara 2012. (Beta) – Orkestar Beogradske filharmonije će u petak, 20. januara, na Kolarcu obeležiti Novu godinu po kineskom kalendaru i time završiti ciklus novogodi1njih koncerata za ovu sezonu, saopšteno je u četvrtak iz Beogradske filharmonije.\nSa dirigentom Vangjanom Ojangom i violinistom Menla Huanom, orkestar će izvoditi dela najpoznatijih kineskih kompozitoram, navodi se u saopštenju.\nDana 23. januara 2012. godine po Gregorijanskom kalendaru, počeće 4710. kineska godina, poznata još i kao Godina zmaja.\nNakon godine suzdržanog zeca, dolazi vladanje nadahnutog zmaja, koji se u kineskoj mitologiji smatra najsrećnijim znakom. Zmaj je simbol cara, muške energije, moći i smatra se karmičkom životinjom koja vraća pozitivnu energiju koju ste poklonili ljudima, kaže se u saopštenju filharmonije.\nDomaćin koncerta biće ambasada Kine u Srbiji.\nFilharmonija je u okviru ciklusa nove godine, za koji je dobila i podršku Evropske unije, ove sezone obeležila dolazak 5772. jevrejske, 1433. islamske i 2012. godine po gregorijanskom i julijanskom kalendaru.\nKako je navedeno, na osnovu pozitivnog iskustva i velikog interesovanja publike, filharmonija će i ubuduće uvrstiti u redovnu koncertnu sezonu taj ciklus, koji ima za cilj da predstavi drugačije kulture i tradicije i proslavi različitost.


Kristijano Ronaldo nije prekršio nijedno pravilo pošto u Portugaliji važi dobrovoljna izolacija, pogotovo što je fudbaler otišao u šetnju sa porodicom - ne na mesta na kojima ima puno ljudi.\nA društvo mu je pravila, pored dece, supruga Georgina Rodrigez. Manekenka koja je pokušala da se "kamuflira" upravno odevnom kombinacijom je postala pravi hit na društvenim mrežama, pošto su se fotografije paparaca ubrzo našle tamo. Fizički izgled bio je u prvom planu, a zategnute helanke posebno su zapale za oko.\nDobrovoljna izolacija je na snazi u Portugaliji i nema obaveznog karantina ili policijskog časa. I pored toga, istog dana kada je izašao iz izolacije Ronaldo je putem mreža pozvao ljude da to ne čine:\n- Ovo je težak period za ceo svet, hajde da budemo zahvalni na stvarima koje vrede - našem zdravlju, porodici i voljenima. Ostanite kod kuće i pomozite svim medicinskim radnicima da pobede u borbi spasavanja života, napisao je na Tviteru Kristijano.


Brajović: Ukoliko želimo stabilnu Evropu, proces proširenja mora biti odlučnije nastavljen | Aktuelno\nNaslovna POLITIKA Brajović: Ukoliko želimo stabilnu Evropu, proces proširenja mora biti odlučnije nastavljen\nBrajović: Ukoliko želimo stabilnu Evropu, proces proširenja mora biti odlučnije nastavljen\nU svom obraćanju Stalnom odboru, Brajović je istakao da ukoliko zaista želimo stabilnu, mirnu i prosperitetnu Evropu, onda proces proširenja mora biti odlučnije nastavljen, sve dok i preostale države jugoistoka Evrope ne budu dio evropske zajednice\nPredsjednik Skupštine Crne Gore Ivan Brajović predvodi delegaciju koja učestvuje na 28. godišnjem zasijedanju Parlamentarne skupštine OEBS-a (PS OEBS) u Luksemburgu. Tema zasijedanja je “Uloga parlamenata u unaprjeđivanju održivog razvoja radi promovisanja bezbijednosti”.\nU svom obraćanju Stalnom odboru, Brajović je istakao da ukoliko zaista želimo stabilnu, mirnu i prosperitetnu Evropu, onda proces proširenja mora biti odlučnije nastavljen, sve dok i preostale države jugoistoka Evrope ne budu dio evropske zajednice.\nOn je takođe rekao da je Crna Gora posvećenošću reformama jasno dokazala da je dio evropskog sistema vrijednosti, a da su naši stvarni rezultati, liderstvo u integracionom procesu relaksiraju priče o rokovima za članstvo.\n“Nije potrebno da vama posebno objašnjavam odakle smo krenuli prije 13 godina i kakve smo izazove savladali, jer su Parlamentarna skupština OEBS-a i OEBS sa nama prošli cijeli taj put. Zato želimo da naši građani osjete jasnu evropsku perspektivu, da vidimo da je ovaj proces, zasnovan na principu regate, kredibilan”, istakao je on.\nBrajović je rekao da je neupitna volja vlasti u Crnoj Gori da se učine još snažniji reformski iskoraci, uz jasnu svijest o tome šta očekuju crnogorski građani.\n“Ta očekivanja su u potpunosti razumljiva”, rekao je predsjednik Skupštine, dodajući da su oni ti koji u kontinuitetu, povjerenjem koje ukazuju aktuelnoj parlamentarnoj većini, daju legitimitet svemu što radimo. Upravo njima, kaže on, dugujemo izvjesnu budućnost građana Evropske unije.\nTokom zvaničnog susreta sa predsjednikom Parlamenta Luksemburga Fernandom Etgenom bilo je riječi o nastavku jačanja parlamentarne saradnje Crne Gore i Luksemburga, kao važnog segmenta bilateralnih odnosa u cjelini.\nBrajović je zahvalio na dosadašnjoj podršci Luksemburga NATO i evropskom putu Crne Gore i izrazio očekivanje još snažnije podrške članstvu Crne Gore u Evropsku uniju. Predsjednik Etgen je rekao da je crnogorska dijaspora u Luksemburgu dobro integrisana, kao i da se na Crnu Goru gleda kao pozitivan primjer države koja još uvijek nije članica Evropske unije. On je pohvalio dobrosusjedsku politiku Crne Gore, istakavši da je za ekonomsku i socijalnu stabilnost malih zemalja kakve su i Crna Gora i Luksemburg, važna regionalna saradnja.\nU izjavi za medije nakon sastanka, predsjednik parlamenta Luksemburga je između ostalog rekao da se raduje što će uskoro posjetiti Crnu Goru kako bi se bolje upoznao sa izgledima kada će Crna Gora da ispuni sve ono što se od nje očekuje na evropskom putu:\n„ Ubijeđen sam da Crna Gora sprovodi sve demokratske aktivnosti kako bi uskoro mogla da postane punopravna članica Evropske unije – rekao je predsjednik Parlamenta Luksemburga.\nBrajović se sreo i sa premijerom Luksemburga Gzavijeom Betelom, koji je potvrdio da je budućnost Crne Gore u Evropskoj uniji i da on lično u to vjeruje.\n“Mi smo potrebni vama, a i vi nama“, rekao je premijer Luksemburga, istakavši da je Crna Gora očigledno postigla veliki napredak.\nBrajović se obratio i učesnicima Grupe za podršku Putu svile, čiji je Crna Gora jedan od osnivača, a čini je 25 država:\n“Ovdje nas upravo i okuplja snaženje političkih, ekonomskih i kulturnih veza bogatog evroazijskog prostora i prilika da zajedno učinimo da ovo područje dostigne svoj puni potencijal kroz povezivanje zemalja OEBS-a koje svojim geografskim položajem i istorijskim vezama tvore drevni trgovački pravac Puta svile”, rekao je između ostalog Brajović.\nTokom boravka u Luksemburgu delegacija Skupštine Crne Gore će se sastati sa zvaničnicima PS OEBS, kao i sa predstavnicima udruženja crnogorske dijaspore.\nU delegaciji Skupštine Crne Gore nalaze se i poslanici Aleksandra Vuković i Nikola Rakočević.


Sigurne i pametne stanice za bicikle\nPametne stanice za bicikle dolaze sa punjenjem e-bicikala, otvaraju se pomoću aplikacije ili beskontaktne kartice.\nDobrodošli na korak bliže omogućavanju mikromobilnosti u vašoj zajednici!\nDa li želite da povećate broj biciklista u svom okruženju? Da obezbedite održiviji i zeleniji način putovanja na posao? Naši klijenti imaju ambiciozne i održive ciljeve: stvoriti zdravije zajednice, gde kretanje po urbanim sredinama daje ljudima slobodu izbora. Hajde da se to dogodi!


BTC $60.687 -3,07%\nETH $3.970 -2,75%\nBCH $622 -0,96%\nEOS $4,61 -2,14%\nDOGE $0,25 +0,90%\nIzveštaj Banke Kanade kaže da 58% ispitanika koristi bitkoin za investicione svrhe, dok ih samo 6% koristi za plaćanje.\nGrađani Kanade su koristili bitkoin (BTC) uglavnom u investicione svrhe tokom 2017. godine, prema studiji Banke Kanade objavljenoj 23. jula.\nStudija je ažurirana verzija Bitkoin Omnibus ankete (BTCOS) koju je vodila centralna banka Kanade u kratkom periodu od 12. do 15. decembra 2017. godine, nekoliko dana pre nego što je bitkoin 17. decembra dostigao svoj najviši nivo od 20.000 dolara.\nPrema rezultatima ankete, ispitanici su uglavnom koristili glavnu kriptovalutu u investicione svrhe 2017. godine, a ne za transakcije, koje su ranije navedene kao glavni razlog za rad sa bitkoinom u 2016. godini.\nDok 58% ispitanika tvrdi da je glavna motivacija bilo "ulaganje", 12% kanadskih vlasnika bitkoina navodno koristi BTC jer su "moji prijatelji vlasnici bitkoina", 7% zbog interesa za nove tehnologije, a 6% za kupovinu roba i usluga na Internetu.\nMeđu ne-transakcionerima, oni koji su koristili bitkoin "jednom ili dvaput, ali ne na redovnoj osnovi", velika većina - 77% - su odgovorili da čuvaju BTC kao investiciju.\nGlavni razlozi za posedovanje bitkoina u Kanadi. Izvor: Banka Kanade\nGrađani Britanske Kolumbije prijavljuju najviši nivo svesti o bitkoinu, sa porastom od 77% u 2016. na 93% u 2017. godini. Kanadska prerija je na drugom mestu među kanadskim provincijama u smislu svesti o BTC-u, a Ontario na trećem mestu, prema studiji.\nKanadski provincijski finansijski regulator, Komisija za hartije od vrednosti Ontarija (OSC), objavio je izveštaj krajem juna kada je zaključio da je samo 3% stanovnika Ontarija uspešno završilo kratki test o osnovama bitkoina, dok je 34% pokazalo prosečno znanje.\nRanije u junu izvršni direktor Banke Kanade Džejms Čapman tvrdio je da kriptovalute ne predstavljaju rizik za sistem deviznog novca, navodeći da jedino mogu biti pretnja u slučaju "hiperinflacije".


PR TEKSTOVI | Toxic TV\nKoncert Petra Graša već je polovinom rasprodat, iako nas ovaj dugo iščekivani muzički spektakl u Štark Areni čeka tek u novembru. Nakon nekoliko prepunih Arena u...\nHrvatska zvezda, pevačica Iris Kopsa, snimala je svoju prvu pesmu pod nazivom “Krao, krao”, a sada privodi kraju snimanje i realizaciju spota za istu....\nIvana Babić je mlada pevačica i Tiktokerka. Objavila je prvu pesmu ‘Priđi bliže’ čiji je autor teksta i muzike njena mentorka, Ivana Peters. Produkciju...\nJelena Mitić - 13/05/2022\nSara Jo je danas u jutarnjem programu Radija S, kod Irene i Ivana, dala svoje prognoze o plasmanu država na Evroviziji. Ona je prva tri mesta...\nJelena Mitić - 12/05/2022\nSigurni smo da se svi sećate čuvenog Louisovog hita " Gde nestaše one pesme stare"? Danas je ta legendarna pesma dobila novo ruho u izvođenju Louisive...\nJelena Mitić - 11/05/2022\nOvog vikenda, jedna od najpopularnijih bina na Kalemegdanu okuplja najpoznatija imena elektronske muzike i otvara novu klupsku sezonu. Vikend otvaranja Barutane počinje u petak 13. maja,...\nJelena Mitić - 06/05/2022\nPohvale pristižu sa svih strana, sve simpatije pokupio album “Bioskop” Jedna od najpopularnijih pevačica na našim prostorima Seka Aleksić objavila je pre par dana novi...\nMladi i talentovani tiktoker Filari, privukao je veliku pažnju kada je prošle godine objavio numeru pod nazivom “Drama”. Inače, veoma je popularan na TikToku, gde...


Crnogorski trgovci traže da im se omogući rad nedeljom\nTanjug 10. marta 2021. 10:03\nPODGORICA – Odbor Udruženja trgovine Privredne komore Crne Gore zatražio je da se trgovcima omogući rad nedeljom, prenosi Investitor.me.\nIz Privredne komore Crne Gore su naveli da su trgovci zatražili od resornog ministarstva da se ukine član Zakona o unutrašnjoj trgovini koji se odnosi na neradnu nedelju.\nOni su to zatražili u cilju očuvanja radnih mesta, povećanja prometa, privredne aktivnosti, ekonomskog rasta, saniranja posledica ekonomske krize i pripreme turističke sezone.\nTrgovci zahtevaju da se Ustavni sud izjasni o inicjativi za ocenu ustanovnisti člana zakona koji se odnosi na neradnu nedelju, koju su podneli pre više od 18 meseci.\nUkoliko ne postoji spremnost državnih organa da taj član ukine, trgovci su predložili da se omogući da 26 nedelja u godini bude radno, tokom letnje i zimske turističke sezone, oko novogodišnjih praznika i raspusta.\nAlternativno je, kažu, potrebno omogućiti privrednim subjektima iz sektora trgovine rad nedeljom u jednoj smeni na nivou čitave godine ili makar tokom letnje sezone.\nOdbor je usvojio Izveštaj o radu i Informaciju o poslovanju sektora trgovine u prošloj godini, u kojoj se navodi da je ostvareni promet u trgovini na malo u tekućim cenama bio manji 16,8 odsto u odnosu na 2019. godinu.\nNavode i da sektor trgovine beleži značajan pad broja zaposlenih, i da je u 2020. bilo oko 5.000 radnika manje, što je pad od 12,3 odsto u odnosu na 2019. godinu kada je u tom sektoru bilo zaposleno u proseku 39.834 radnika.


VINO I RAKIJU MOĆI ĆE DA PRAVE I FIZIČKA LICA | Agroservis\n> VINO I RAKIJU MOĆI ĆE DA PRAVE I FIZIČKA LICA\nNovi Sad, 28. oktobar 2015.\nN ovim zakonom o vinima, koji je u izradi, predviđeno je da se uvedu minimalni uslovi za proizvođače vina i ostalih aromatizovanih proizvoda od grožđa, što znači da će i fizička lica moći da se bave tom delatnošću.\nDarko Jakšić iz Ministarstva polјoprivrede kaže da će fizička lica moći da se bave proizvodnjom vina, jer je to tako i u Evropskoj uniji.\nIz Ministarstva polјoprivrede takođe poručuju da će novim zakonom o jakim alkoholnom pićima i fizičkim licima biti omogućeno da proizvode rakiju, što važećim zakonom nije dozvolјeno. Očekuje se da će taj zakonski predlog biti u skupštinskoj proceduri do kraja godine.\n"Proizvođači će moći da proizvode rakiju i za sopstvene potrebe. Po sadašnjem zakonu fizička lica ne mogu da je prodaju ali po novom moći će preko kooperantskog odnosa sa pravnim licima da prodaju rakiju na tržištu i tako će svi oni biti uvedeni u zvanične tokove", ukazuje Kolinda Hrehorović iz Ministarstva polјoprivrede.\nPodsetimo, Vlada Srbije usvojila je predlog Zakona kojim se uređuje proizvodnja, geografska oznaka, kvalitet, opis, predstavlјanje, deklarisanje i promet jakih alkoholnih pića. Taj zakon omogućiće praćenje svih puteva alkohola, kontrolu celokupnog procesa proizvodnje, počev od osnovne sirovine do gotovog proizvoda upakovanog u bocu, čime se garantuje poreklo i kvalitet proizvoda.